Panduan Lengkap Adab, Sunnah dan Doa Naik Kenderaan Yang Boleh Diamalkan

Ada kata-kata yang berbunyi ‘malang tidak berbau’. Sesungguhnya, pernyataan itu ada benarnya. Bayangkan kita sebenarnya terdedah dengan pelbagai kemungkinan walau dimana sahaja kita berada.
Mahu itu yang baik atau buruk, semuanya hanya Allah yang tahu. Oleh itu, kita sebagai makhluk perlu sentiasa meminta Allah melindungi diri sendiri dan orang lain dari bencana.
Membaca doa naik kenderaan ialah sunnah yang diajarkan baginda Nabi SAW. Pada waktu dulu, kenderaan yang menjadi tunggangan baginda ialah unta.
Namun kini, kita menggunakan kereta, kapal terbang, kapal laut, dan banyak lagi jenis pengangkutan untuk bergerak dari satu destinasi ke tempat yang ingin dituju.
Artikel ini mengumpulkan doa-doa ketika menaiki kenderaan darat, laut dan udara. Semoga dengan mengamalkan doa-doa ini, Allah memberikan kita perlindungan dari sebarang marabahaya.
Doa Naik Kenderaan Darat

Kredit gambar: Astro Awani
Kredit gambar: akuislam.com
“Subhanal ladzi sakhkhara lana hadza wa ma kunna lahu muqrinin. Wa inna ila Rabbina la mun qalibuun”
Maksudnya: Segala puji bagi Allah, Maha suci tuhan yang telah memudahkan kenderaan ini untuk kami, sedang kami sebelum ini tidak terdaya menguasainya.
Doa Naik Kenderaan Udara dan Laut

Kredit gambar: redzwang.blogspot.com
“Bismillahi majraaha wamursaahaa inna rabbi laghofuurur rahiim”
Maksudnya: Dengan nama Allah ketika mula bergerak (perjalanan) dan berhenti (berlabuh atau mendarat); Sesungguhnya Tuhanku Maha Pengampun lagi Maha Penyayang).
Doa Lengkap Naik Kenderaan
بِسْـمِ اللهِ وَالْحَمْـدُ لله، سُـبْحانَ الّذي سَخَّـرَ لَنا هذا وَما كُنّا لَهُ مُقْـرِنين، وَإِنّا إِلى رَبِّنا لَمُنـقَلِبون، الحَمْـدُ لله، الحَمْـدُ لله، الحَمْـدُ لله، اللهُ أكْـبَر، اللهُ أكْـبَر، اللهُ أكْـبَر، سُـبْحانَكَ اللّهُـمَّ إِنّي ظَلَـمْتُ نَفْسي فَاغْـفِرْ لي، فَإِنَّهُ لا يَغْفِـرُ الذُّنوبَ إِلاّ أَنْـت
Maksudnya: Dengan nama Allah. Segala puji bagi Allah. Maha Suci Tuhan yang telah memudahkan kenderaan ini untuk kami, sedang kami sebelum ini tidak terdaya menguasainya. Sesungguhnya kepada Tuhan kamilah kami akan kembali. Segala puji bagi Allah, Segala puji bagi Allah, Segala puji bagi Allah. Allah Maha Besar, Allah Maha Besar, Allah Maha Besar. Maha Suci Engkau, aku telah menzalimi diriku. Ampunilah aku. Sesungguhnya tidak ada yang dapat mengampunkan dosa melainkan Engkau.
Adab Menaiki Kenderaan
Kredit gambar: carparts.com
Membaca Basmalah iaitu kalimah بِسْــــــــــــــــــمِ اللهِ الرَّحْمَنِ الرَّحِيْمِ
Memulakan perjalanan dengan kalimah Allah itu sangat disarankan kepada manusia. Ia menunjukkan bahawa manusia itu tiada tempat pergantungan lain selain Allah SWT.
Membaca doa naik kenderaanDimulakan dengan langkah kanan
Daripada Aisyah RA: “Rasulullah SAW selalu mendahulukan anggota tubuh sebelah kanan dalam setiap perbuatan Baginda seperti bersuci, bersisir dan memakai sandal.” (Hadis riwayat Bukhari dan Muslim)
Tertib contohnya berbaris dan mengikut giliranMemandu kenderaan secara berhemah
Diambil dari kisah seorang pemuda yang ditegur Nabi SAW untuk tidak bertawakal semata-mata. Sebaliknya, baginda menyuruh pemuda tersebut untuk mengikat untanya dan kemudian barulah bertawakkal.
Begitu juga dengan keadaan sekarang ini. Kita berusaha sebaik mungkin, memandu dengan berhati-hati, selebihnya kita serahkan kepada Allah agar memudahkan urusan perjalanan kita.
Sunnah Memulakan Perjalanan
Kredit gambar: Mekanika
Menunaikan solat sunat dua rakaat
Sabda Nabi Muhammad S.A.W maksudnya:
”Perkara yang terbaik yang ditinggalkan oleh seorang lelaki kepada ahli keluarganya apabila dia bermusafir ialah menunaikan solat sunat dua rakaat.”
Melantik ketua
Dari Abu Sa`id Al-Khudri dan Abu Hurairah bahawa Rasulullah SAW bersabda:
“Apabila 3 orang keluar melakukan perjalanan safar, maka hendaklah mereka melantik seorang ketua dari salah seorang mereka.” (Sunan Abi Daud)
Berdoa sepanjang musafir
Sabda Rasulullah SAW yang bermaksud:
“Tiga doa yang pasti akan dikabulkan Allah S.W.T ialah doa orang teraniaya, doa orang dalam musafir (perjalanan) dan doa orang tua terhadap anaknya.” (Hadis Riwayat Tirmidzi)

Doa-doa orang yang melakukan perjalanan jauh antara doa yang diangkat oleh Allah. Jika Mama sedang bermusafir jauh atau dekat, perbanyakkan doa yang baik-baik untuk diri dan orang lain.
Kesimpulannya, Islam itu ialah agama yang menyeluruh. Dari sebesar-besar perkara kepada sekecil-kecil perkara, agama ini memberikan panduan agar umatnya mendapat keyakinan.
Kalau nanti ada yang menimpa kemalangan walaupun telah membaca doa dan melakukan adab yang disarankan, janganlah kita menyalahkan Allah.
Sesungguhnya, hanya Allah yang tahu natijah kehidupan manusia selepas itu. Sebagai hambaNya kita berusaha menjaga keselamatan diri, berdoa, dan biarkan hal lain diuruskan Allah. Jom  baca doa Nabi Yunus pula!


Influenza Sering Berlaku Sepanjang Tahun! Panduan Penuh Untuk Menghadapi Influenza

Nampak gayanya semua orang tengah sakit kan, Mama? Jiran ke, rakan sekerja dan anak kita sendiri! Sekarang memang musim penyakit lah Mama. Sebab itulah kita kena sentiasa berhati-hati, jaga kebersihan dan makan makanan yang berkhasiat.
Nasib baik Mama terjumpa aartikel ini! Ikuti perkongsian daripada Dr Siti Sarah Aishah, seorang Pakar Kanak-Kanak dan Pensyarah Perubatan di USIM Nilai dan Hospital Ampang. Di Twitter beliau ada kongsikan apa sebenarnya Influenza, macam mana nak cegah dan siapa yang berisiko.
Jom baca dengan lebih lanjut~
Wad Penuh Dengan Pesakit Influenza
Wad kanak-kanak di hospital kerajaan atau hospital swasta tengah penuh dengan penyakit simptom ILI (influenza like illness). Kebanyakan datang dengan penyakit akut pernafasan seperti pneumonia, bronchiolitis, viral induced wheeze, asthma attack ataupun demam sakit tekak dengan kekeringan (dehydrated).

Kredit gambar: Institusi Kesihatan Negara
Kebanyakan kanak-kanak mendapat penyakit pernafasan akut disebabkan virus Influenza ataupun RSV. Virus Influenza ni ada vaksin dan mampu dibayar oleh rakyat. RSV virus ada vaksin tapi tersangatlah mahal harganya.
Gejala Influenza
Kredit gambar: Kementerian Kesihatan Malaysia
Secara kebiasaannya, gejala Influenza bermula 1 atau 2 hari selepas dijangkiti, dan ianya meliputi:
DemamSelesemaSakit tekakBatukSakit kepalaSakit badanSukar bernafasCirit birit dan sakit perut (khususnya dikalangan kanak-kanak)
Bagaimana Cara Penularan Influenza?
Kredit gambar: Kementerian Kesihatan Malaysia
Ia merebak melalui titisan salur pernafasan (respiratory droplets) apabila bercakap, batuk atau bersin. Titisan ini boleh mencemari permukaan dan menyebabkan jangkitan kepada sesiapa yang memegang permukaan sebab tu kena ada etika bersin.
Kredit gambar: BBC
Golongan Berisiko Tinggi
Kanak-kanak berumur < 5 tahun -Wanita hamil -Warga emas >65 tahun dan ke atas.Individu dengan penyakit kronik (kencing manis, darah tinggi, asma, dan lain-lain).Individu obes.Individu yang mempunyai daya ketahanan badan yang rendah (seperti kanser, HIV).
Kredit gambar: Kementerian Kesihatan Malaysia
Cara mencegah dengan setiap tahun vaksinasi diri anda serta anak-anak anda.
Kredit gambar: CDC
Rawatan Yang Khusus Bagi Influenza?
Ada dengan menggunakan ubat anti-viral; iaitu tertakluk kepada hasil pemeriksaan yang dijalankan oleh Pegawai Perubatan yang merawat. Rawatan segera adalah amat penting bagi mengelakkan komplikasi penyakit.
Kredit gambar: Kementerian Kesihatan Malaysia
Jika Mama nak baca dengan lebih lanjut tentang post ini boleh klik di link di bawah.

Wad kanak² di hosp kerajaan atau hospital swasta tgh penuh dengan penyakit simptom ILI( influenza like illness).Mostly datang dgn penyakit akut pernafasan seperti pneumonia, bronchiolitis, viral induced wheeze, asthma attack ataupun demam sakit tekak dgn kekeringan(dehydrated) pic.twitter.com/OXpnSYChKh— Dr Siti Sarah Aishah Suhaidi (@ctsarahaishah) July 3, 2022

Aduiiii! Banyak betul penyakit yang harus kita hati-hati. Terima kasih, Dr Sarah atas semua maklumat yang telah dikongsikan! Harap-harap dengan post beliau, Mama dapat serba sedikit info tentang penyakit Influenza dan seangkatan. Itulah, Mama Siti pun cemas tengok ramai orang sakit, nak cakap COVID-19, ramai dah vaksin, harap-harap tidak berpanjangan lah sakit ni ya~
Semoga bermanfaat dan sentiasa berhati-hati!
Kredit: Twitter Siti Sarah Aishah


Bukan Sembarangan Tau Mama. Fahami Syarat Sah Korban Bagi Haiwan dan Individu

Korban diambil dari perkataan bahasa Arab ‘قَـرِبَ – يَـقْـرَبُ – قُـرْبَانًـا’ yang bermaksud dekat. Oleh itu, dari segi bahasa, istilah korban bermaksud mendekatkan diri kepada Allah SWT.
Mari Mama Siti bawa Mama semua imbas kembali peristiwa Nabi Ibrahim AS dan anak baginda Nabi Ismail AS.
Asal Usul Disunatkan Ibadan Korban
Pada suatu masa dahulu, Allah memerintahkan Nabi Ibrahim untuk menyembelih anaknya sendiri. Sebagai seorang ibu bapa kita sendiri tidak sanggup jika melihat anak menghadapi kesakitan, inikan pula untuk menyembelih cahaya mata kesayangan.

Kredit gambar: Popculture.id
Sebenarnya ini ialah salah satu ujian buat baginda berdua untuk menguji keimanan mereka.
Si Ayah iaitu Nabi Ibrahim dengan berat hati mengabarkan perkhabaran tersebut kepada anaknya, Nabi Ismail.
Anaknya itu menuruti perintah Allah dan berkata kepada Si Ayah,
“Wahai ayahku! Lakukanlah apa yang diperintahkan (Allah) kepadamu; insya Allah engkau akan mendapatiku termasuk orang yang sabar” (Surah As-Saffat, ayat 102)
Lalu Nabi Ibrahim melakukan seperti mana yang diperintahkan Allah melalui mimpi yang telah diilhamkan kepada baginda.
Dari peristiwa tersebut, Allah telah mensyariatkan umat Islam hari ini untuk menjalankan ibadah korban bagi yang berkemampuan dengan syarat-syarat tertentu.
Syarat Sah Ibadah Korban Bagi Individu
Kredit gambar: Harian Metro
Beragama Islam dan masih hidupSeorang yang merdekaBaligh dan berakalBermukim atau tinggal di suatu kawasanBerkemampuan iaitu mempunyai lebihan duit untuk diri dan tanggungannya
Selain daripada syarat sah di atas, Mama dan Papa harus ambil tahu mengenai jenis binatang untuk dikorbankan.
Jenis Binatang untuk Dikorbankan – Mana Yang Boleh, Mana Tak?
“Saya ada pelihara seekor kancil, rasa macam nak dibuat korban lah. Boleh kah?”
Kredit gambar: binatang.mewarnai gambar
Ada ciri penting yang perlu Mama ambil peduli sebelum melakukan korban. Antaranya dalam perkara binatang yang disembelih. Haiwan yang dikorbankan hanyalah binatang Al-An`am iaitu binatang jinak berkaki empat sama ada jantan atau betina.
Binatang yang dibenarkan ialah:
Unta Lembu Kerbau Biri-biriKambing
Haiwan selain daripada yang dinyatakan ialah tidak sah untuk dibuat ibadah korban. Ayuh kita rujuk dalil naqli melalui firman Allah dalam Surah Al-Hajj, ayat 34;
وَلِكُلِّ أُمَّةٍ جَعَلْنَا مَنسَكًا لِّيَذْكُرُوا اسْمَ اللَّهِ عَلَى مَا رَزَقَهُم مِّن بَهِيمَةِ اْلأَنْعَمِ
‘Wa likulli ummatin ja’alnaa mansakal liyazkurus mal laahi ‘alaa maa razaqahum mim baheematil an’am’
Maksudnya: Dan bagi tiap-tiap satu umat, Kami syariatkan ibadah menyembelih korban (atau lain-lainnya) supaya mereka menyebut nama Allah sebagai bersyukur akan pengurniaanNya kepada mereka: binatang-binatang ternak yang disembelih itu.
Selain itu, ada riwayat hadis menceritakan tentang bagaimana Rasulullah SAW menyembelih binatang korban.
Anas r.a di berkata bahawa Nabi Muhammad SAW telah menyembelih dua ekor kambing berwarna putih yang mempunyai dua tanduk. Saya melihat Baginda SAW meletakkan kambing itu di bawah dua kakinya dengan menyebut Allah dan bertakbir dan baginda menyembelih dengan tangannya” (Nailul Awtar jilid 5 129-130)
Kredit gambar: Freepik
Perkataan tanduk menunjukkan bahawa baginda menyembelih kambing yang sudah dewasa dan layak dijadikan korban. Bagi memudahkan lagi Mama memahami ciri-ciri haiwan yang boleh dibuat korban, Mama Siti senaraikan nya dibawah ya.
Kredit gambar: Facebook @Qurban4Syria
Syarat Sah Korban dari Segi Ciri-ciri Haiwan Yang Dibenarkan
Memilih salah satu dari jenis-jenis haiwan korban yang dibenarkan.Mencapai usia minimal seperti yang ditentukan syariat Islam.Haiwan sihat dan tidak cacat.Bukan milik orang lain. Haiwan yang dicuri atau gadaian tidak layak dibuat ibadah korban.Disembelih dalam waktu yang ditetapkan. Penyembelihan hendaklah berlaku selepas solat Hari Raya Aidiladha hingga terbenam matahari 13 Zulhijjah.
Kini, kita telah jelas tentang siapa yang boleh melakukan ibadah korban dan haiwan apa yang layak disembelih. Mari kita ambil iktibar dari kisah Nabi Ibrahim AS dan anaknya Nabi Ismail AS.
Sesungguhnya hanya kepada Allah kita memberikan sepenuh keyakinan. Tiada pengorbanan yang sia-sia di sisi Allah. Semoga ibadah korban yang dilakukan diterima Allah SWT.


Takbir Raya Haji – Ketahui Lafaz Takbir & Kepentingannya Untuk Umat Islam

Rasanya tak lengkap sambutan Hari Raya Aidiladha kita tahun ini tanpa laungan takbir. Tahukah anda, takbir raya di Malaysia antara yang unik di dunia. Ini kerana di negara kita, alunan takbirnya begitu syahdu dan mendayu-dayu.
Dipendekkan cerita, ianya disebabkan oleh pengaruh tarannum jiharkah yang telah berada di Kepulauan Melayu sejak abad ke tujuh lagi.
Kali ini, Mama Siti nak kongsikan tentang perbezaan takbir raya, masa untuk bertakbir serta lafaz lengkap takbir Hari Raya Aidiladha.
Jenis Takbir Hari Raya

Kredit gambar: Media Prima
Takbir Mursal atau Takbir Mutlak (Hari Raya Aidilfitri)
Bermula dari tenggelamnya matahari pada malam Hari Raya sehingga takbiratul ihram Solat Hari Raya. Umat Islam disunatkan bertakbir sepanjang tempoh tersebut.
Ini bermakna sepanjang tempoh dari waktu senja hingga Solat Hari Raya, kita disarankan untuk bertakbir.
Takbir Muqayyad (Hari Raya Aidiladha)
Laungan takbir muqayyad tertakluk kepada waktu solat fardhu. Kita disunatkan bertakbir setiap kali selepas selesai solat fardhu. Takbir ini hanya berlaku pada Hari Raya Aidiladha.
Dalam kata lain, hanya pada Hari Raya Haji sahaja kita disunatkan bertakbir setiap kali selepas solat.
Tempoh Masa Bertakbir Raya Haji
Kredit gambar: Astro Awani
Dari waktu subuh Hari Arafah, 9 Zulhijjah hingga tamat waktu asar 13 Zulhijjah. Bagi yang tidak mengerjakan haji, kita disunatkan untuk bertakbir sepanjang tempoh tersebut. Manakala yang mengerjakan haji, waktu bertakbir ialah pada waktu zuhur 10 Zulhijjah hingga subuh 13 Zulhijjah.
Mama Siti tuliskan secara ringkas supaya Mama senang faham ya.
Bukan Jemaah haji – Subuh, 9 Zulhijjah hingga asar 13 ZulhijjahJemaah Haji – Zuhur, 10 Zulhijjah hingga subuh 13 Zulhijjah
Ianya berpadanan dengan nukilan kitab oleh Syeikh Muhammad Arsyad al-Banjari, seorang tokoh ulama fikah Mazhab Syafie:
“Takbir (bagi orang) yang tiada mengerjakan pekerjaan haji mula daripada subuh Hari Arafah iaitu yang kesembilan (Zulhijjah) hingga asar kesudahan Hari Tasyrik”
Lafaz Takbir Raya Haji
Kredit gambar: JAKIM
Lafaz Takbir Rumi
‘Allahu akbar, Allahu akbar, Allahu akbar’‘Laa ilaaha illallahu Wallahu Akbar’‘Allaahu Akbar Walillaahil Hamd’ ‘Allahu akbar, Allahu akbar, Allahu Akbar..!
‘Allahu Akbar Kabiiraa’‘Walhamdulillaahi Katsiiraa’‘WasubhaaNallaahi Bukrataw Wa AsiiLaa’‘Laa iLaaha illallallahu’‘Walaa Na’budu ilLaa iyyaahu’‘MukhLishiina LahudDiin’‘Walau Karihal Kaafiruun’
‘Laa ilaaha illallallahu Wahdah’‘Sadaqa Wa’dah’‘Wanashara ‘Abdah’‘Wa A’azza Jundahu’‘Wahazamal Ahzaaba Wahdah’‘Laa ilaaha illallaahu Wallaahu Akbar’‘Allaahu Akbar Walillaahil Hamd’‘Allahu akbar, Allahu akbar, Allahu akbar’‘Laa ilaaha illallahu Wallahu Akbar’‘Allaahu Akbar Walillaahil Hamd’
Kepentingan Melaungkan Takbir Hari Raya
Kredit gambar: Freepik
Menyeru seruan Nabi SAW
Dari hadis riwayat Anas bahawa Rasulullah SAW bersabda;
“Hiasilah hari raya kamu dengan bertakbir” (HR At-Tabarani)
Dari hadis riwayat Anas bahawa Rasulullah SAW bersabda;
“Hiasilah kedua hari raya kamu dengan tahlil, takbir, tahmid dan taqdis” (Riwayat Abu Nuaim)
Menzahirkan keagungan Allah
Bait-bait laungan takbir membawa makna kekuasaan Allah. Sesungguhnya, tuhan hanya satu iaitu Allah dan Dia memiliki segala kekuasaan di dunia dan akhirat.
Lambang penyatuan umat Islam. Laungan takbir secara berjemaah sebagai lambang umat Islam bersatu menegakkan syiar Islam dan mengagungkan Allah SWT.
Kesimpulannya, istilah bagi takbir Hari Raya Haji Korban ialah takbir muqayyad kerana terkait dengan waktu solat fardhu. Tempoh masa untuk bertakbir bagi orang yang sedang melakukan haji dan orang yang tidak melakukan haji juga berbeza.
Namun begitu, tujuan utama kita bertakbir ialah untuk menghiasi hari raya serta mengakui kebesaran kuasa Allah SWT.
Seruan takbir hendaklah kita raikan dengan penuh semangat. Bukan hanya dilafazkan tetapi juga agar laungannya meresap ke dalam jiwa.   Jom kita baca cara solat aidiladha pula!


Pilih Yang Sihat Untuk Anak Mama, Pilihlah URAI!

Adakah Mama ingin memberi anak Mama makanan yang sedap dan juga sihat? Tak perlu cari jauh-jauh, dengan URAI—dijamin memuaskan walaupun Mama cerewet dengan jenis makanan!
Dan jika anak-anak Mama dah bosan atau tidak gemarkan nasi, mungkin mereka sebenarnya sedang menunggu untuk Mama mencuba URAI. Selain lazat dan mengenyangkan, ia juga lebih mudah untuk disediakan—sesuai untuk ibu yang sibuk dan mempunyai jadual yang padat.

Terdapat banyak cara untuk menyediakan URAI ni, Mama! Ini adalah berita yang sangat baik kerana kebanyakan kita bersetuju bahawa makan hidangan yang sama sepanjang masa boleh menjadi agak membosankan. Mama boleh mempelbagaikan menu keluarga Mama dengan URAI dan bereksperimen dengan berpuluh-puluh resepi mi berbeza yang ditawarkan di laman web mereka. Produk URAI kini merangkumi bukan sahaja mi telur kuning tradisional dan mi ‘fettuccine’ rata, tetapi juga mi kanji jagung (bihun). Berikut adalah apa yang Mama perlu tahu tentang Mi URAI dan Bihun Jagung URAI.
Mi URAI
Jika mi goreng dan alfredo adalah sebahagian daripada menu makan malam yang biasa dalam keluarga Mama, Mi URAI juga seharusnya ada dalam senarai menu Mama jika Mama sedang mencari jenama yang bagus untuk dicuba. Tersedia dalam kedua-dua versi spageti dan fettuccine asli, Mi URAI serba boleh, dan bebas daripada pengawet dan kolesterol. Ia juga diperbuat daripada bahan-bahan terpilih yang berkualiti tinggi. Beberapa hidangan hebat yang boleh Mama cuba daripada kedua-dua versi ini termasuk Chicken Katsu Curry Ramen, Rabokki Cheese Spicy Hotplate dan Yakisoba. Berikut adalah resepi yang Mama mesti cuba dengan Mi URAI yang dipanggil Mi Kolok.
Jika Mama tertanya-tanya di mana nak cari Mi URAI, berikut ialah senarai kedai dan pasar raya yang membekalkan produk Mi URAI:

Mi URAI juga boleh didapati secara online melalui Lazada dan Shopee.
Bihun Jagung URAI
Bihun Jagung URAI yang kini merupakan tambahan baru kini dalam Keluarga URAI, sangat sesuai buat Mama yang inginkan kepelbagaian dan masakan apa sahaja. Bihun Jagung URAI bebas lemak, kolestrol dan gluten, dan diperbuat daripada pati jagung yang berkualiti tinggi. Ini menjadikannya hidangan yang sempurna terutamanya jika Mama ingin menghidangkannya kepada rakan vegetarian Mama. Tetapi, jangan hadkan menu Mama kepada bihun goreng biasa sahaja tau. Mama boleh bereksperimen dengan resepi lain yang mungkin Mama belum pernah cuba sebelum ini seperti Satay Bee Hoon Seafood, Japchae dan Chicken Lor Bee Hoon. Resepi Bee Hoon Goreng Jawa ini juga pastinya menjadi hidangan yang sungguh menyelerakan untuk seisi keluarga.

Bihun Jagung URAI juga boleh didapati di Lazada dan Shopee.
Cuba Mi Urai Hari Ini Mama!

URAI adalah jenama serba boleh dengan 3 jenis mi yang berbeza untuk dipilih. Ini menjadikannya sempurna untuk mana-mana masakan yang Mama mungkin berminat. Produk URAI juga sihat dan bebas daripada lemak, kolesterol dan bahan pengawet—pilihan terbaik untuk seisi keluarga, Mama! Mi juga diperbuat daripada bahan berkualiti tinggi supaya Mama tahu Mama dan seisi keluarga akan mendapat yang terbaik untuk tubuh badan masing-masing.
Tastefully® URAI
Untuk pengetahuan Mama, URAI akan mengambil bahagian dalam Ekspo Makanan Tastefully® di Mid Valley Megamall pada 5-7 Ogos 2022 ini. Mama jangan lupa untuk melawati mereka di booth berikut: 221, 221A, 222 & 222A.
Jadi, tunggu apa lagi Mama? Dapatkan produk URAI kegemaran Mama hari ini!
Artikel ini diolah daripada versi Bahasa Inggeris di Motherhood Story.


Mari Mama Siti Bantu Satu Persatu Cara Solat Sunat Aidiladha Yang Betul

Pada tanggal 10 Zulhijjah setiap tahun, umat Islam seluruh dunia akan merayakan satu lagi hari perayaan iaitu Hari Raya Aidiladha. Sambutan tersebut akan berlanjutan sehingga tiga hari seterusnya, 13 Zulhijjah.
Sama seperti sambutan Hari Raya Aidilfitri, Hari Raya Korban juga dimulakan dengan menunaikan solat sunat di waktu pagi.
Tanpa berlengah, ayuh kita lihat lebih lanjut tentang kaifiat atau cara-cara menunaikan solat sunat aidiladha.
Pertama sekali, Mama perlu ingat solat sunat aidiladha dilakukan lebih awal iaitu kira-kira jam 8 pagi. Ini bertujuan bagi memberi lebih banyak waktu untuk penyembelihan berlaku.
Jadi, Mama Siti nak pesan awal-awal agar Mama sampai di surau dan masjid lebih awal supaya tidak tertinggal jemaah.
KAIFIAT SOLAT SUNAT AIDILADHA
Rakaat Pertama
Takbiratul Ihram-  mengangkat takbir sambil membaca lafaz niat .

اُصَلِّىْ سُنَّةً عِيْدِ اْلاَضْحَى رَكْعَتَيْنِ مَأْمُوْمًا لِلَّهِ تَعَالَى
 ‘Usolli Sunnatan Li idilAdha Rak’ataini Makmuman Lillahi Taala’
Maksudnya: Sahaja aku sembahyang sunat Aidiladha dua rakaat sebagai makmum kerana Allah Taala.
Membaca Doa Iftitah

‘Allaahu Akbaru Kabiiraa-walhamdu Lillaahi Katsiiran, Wa Subhaanallaahi Bukrataw-wa’ashiilaWajjahtu Wajhiya Lilladzii Fatharas-samaawaati Wal Ardha Haniifam-muslimaw-wamaa Anaa Minal MusyrikiinaInna Solaatii Wa Nusukii Wa Mahyaaya Wa Mamaatii Lillaahi Rabbil ‘AalamiinaLaa Syariikalahu Wa Bidzaalika Umirtu Wa Ana Minal Muslimiin’
Takbir kemudian Bertasbih– ulang takbir dan tasbih secara berselang seli sebanyak tujuh kali. Contohnya begini, mengangkat takbir sambil melafazkan “Allahuakbar” . Selepas itu, membaca tasbih,
(takbir tujuh kali dan tasbih enam kali)

‘Subhanallah Walhamdulillah Walaa ilaaHa illallahu Wallahu Akbar Walaa Haulawala Quwwata illa Billahil ‘Aliyyil ‘Adzim’
Maksudnya: Maha Suci Allah, segala pujian bagi Allah, tiada Tuhan melainkan Allah, Allah Maha Besar, dan tiada daya dan upaya serta kekuatan (bagi kita) melainkan dengan kekuasaan Allah Yang Maha Tinggi dan Maha Agung.
Membaca Al-Fatihah

‘Bismillāhir-raḥmānir-raḥīm. Al-ḥamdu lillāhi rabbil-‘ālamīn. Ar-raḥmānir-raḥīm. Māliki yaumid-dīn. Iyyāka na‘budu wa iyyāka nasta‘īn. Ihdinaṣ-ṣirāṭal-mustaqīm. Sirāṭallażīna an‘amta ‘alaihim, ghairil-magḍūbi ‘alaihim wa laḍ-ḍāllīn’
Membaca Surah– pemilihan surah adalah bebasRukuk dan Sujud  hingga selesai rukuk kedua

Rakaat Kedua
Takbir kemudian Bertasbih– ulang takbir dan tasbih secara berselang seli sebanyak lima kali. Contohnya begini, mengangkat takbir sambil melafazkan “Allahuakbar” . Selepas itu, membaca tasbih
(takbir lima kali dan tasbih empat kali)
Membaca Al-FatihahMembaca Surah
Kredit gambar: Alhijrah Online
Rukuk dan Sujud hingga selesai tahiyat akhirMemberi Salam
Selepas itu, khatib akan mula membacakan khutbah.
HUKUM SOLAT AIDILADHA
Sama seperti melakukan ibadah korban, hukum menunaikan Solat Hari Raya Aidiladha ialah sunat muakad. Amalan sunat yang sangat dituntut dikerjakan bagi umat Islam di seluruh dunia.
AMALAN SUNNAH DI PAGI HARI RAYA
Mandi sunat

‘Nawaitul Ghusla Li ‘idil Adha Sunnatan Lillahi Ta’ala’
Mkasudnya: Sahaja Aku Mandi Sunat Hari Raya Aidiladha Kerana Allah Taala
Memakai pakaian baru dan bersih
Kredit gambar: Pinterest
Memakai wangi-wangian
Kredit gambar: Freepik
Makan dan minum selepas solat sunat
Dari ‘Abdullah bin Buraidah, dari ayahnya, ia berkata, “Rasulullah SAW biasa berangkat solat hari raya pada hari Idulfitri dan beliau makan terlebih dahulu. Sedangkan pada hari Idul Adha, beliau tidak makan lebih dulu kecuali setelah pulang dari solat hari raya baru beliau menyantap hasil qurbannya”
(HR Ahmad)
BersedekahBerjalan kaki ke masjidMenggunakan jalan berbeza semasa pergi dan balik dari masjid
Daripada jabir R.A, berkata : Nabi SAW melalui jalan yang berlainan ketika pergi dan balik pada hari raya
(HR Bukhari)
Bertasbih, bertahmid dan bertahlil bermula malam 10 Zulhijjah hingga terbenam matahari 13 Zulhijjah
Kredit gambar: 99.co
Kesimpulannya, mudah saja kan cara nak solat sunat aidiladha ni. Hanya dua rakaat dan beberapa kali takbir.
Semoga Allah rezekikan kita mendirikan solat sunat aidiladha secara berjemaah pada tahun ini. Bukan selalu kan dapat peluang seperti istimewa ini. Setahun cuma berlaku sekali sahaja.
Jom Mama, kita ke masjid. Sambil-sambil solat sunat Hari Raya Aidiladha, kita bersilaturahmi juga dengan jiran tetangga kan.


Ibadah Korban Tanda Ketaatan Seorang Hamba. Tapi, Apa Beza Korban Wajib Dan Korban Sunat?

Ibadah korban ialah satu-satunya ibadah dalam agama Islam yang hanya boleh dilakukan dalam bulan Zulhijjah. Menurut Syria Care Malaysia, ibadah korban ialah penyembelihan haiwan ternakan dengan tujuan untuk mendekatkan diri kepada Allah.
Tambahan pula, lebih tepat lagi tempoh menjalankan ibadah korban bermula daripada 10 Zulhijjah hingga 13 Zulhijjah setiap tahun.
Korban Wajib VS Korban Sunat

Kredit gambar: Kosmo
Selain dipanggil dengan istilah korban wajib, istilah lainnya ialah korban nazar. Apa-apa perkara yang diniatkan nazar oleh seseorang wajib dilaksanakan sepertimana yang diniatkan.
Contohnya begini. Mama Siti ambil rujukan dari video JomKULIAH bagi menjelaskan lagi perbezaan korban wajib dan korban sunat.

Hukum asal ibadah korban ialah sunat muakad iaitu sunat yang dituntut. Namun jika seseorang melafazkan sesuatu seperti;
“Jika aku sembuh dari sakit ini, aku akan melakukan ibadah korban”
Selain itu, contoh lain ialah seperti;
“Lembu ini akan aku buat korban pada tahun ini”
Jika ada individu yang berkata-kata seperti itu samada secara serius atau berjenaka, hukum melakukan ibadah korban ialah wajib bagi mereka.
Pembahagian Daging Korban
Kredit gambar: Gustianto / Shutterstock.com
Berkenaan pembahagian daging pula, Mama perlu perhatikan beberapa perkara bagi yang melakukan korban wajib dan korban sunat.
Merujuk daripada Yayasan Amal Malaysia,
Korban sunat: Layak menerima daging sembelihan untuk dimakan oleh diri sendiri dan keluarganya berdasarkan pembahagian yang telah ditetapkan iaitu satu per tiga.
Korban wajib: Haram menerima daging korban untuk dimakan oleh diri sendiri dan keluarganya. Jika salah seorang makan dari daging sembelihan korban itu, maka wajib diganti dengan daging atau nilai yang setaraf.
Dalil Mensyariatkan Ibadah Korban

Firman Allah SWT dalam Surah Al-Kautsar, ayat 2:
فَصَلِّ لِرَبِّكَ وَانْحَرْ
‘Fa ṣalli li rabbika wan-ḥar’
Maksudnya: Maka laksanakanlah solat kerana Tuhanmu, dan berkorban lah (sebagai ibadah dan mendekatkan diri kepada Allah)
Firman Allah SWT dalam Surah Al-Hajj, ayat 34-35:
وَلِكُلِّ أُمَّةٍ جَعَلْنَا مَنْسَكًا لِيَذْكُرُوا اسْمَ اللَّهِ عَلَىٰ مَا رَزَقَهُمْ مِنْ بَهِيمَةِ الْأَنْعَامِ ۗ فَإِلَٰهُكُمْ إِلَٰهٌ وَاحِدٌ فَلَهُ أَسْلِمُوا ۗ وَبَشِّرِ الْمُخْبِتِينَ
34. Wa likulli ummatin ja’alnā mansakal liyażkurusmallāhi ‘alā mā razaqahum mim bahīmatil-an’ām, fa ilāhukum ilāhuw wāḥidun fa lahū aslimụ, wa basysyiril-mukhbitīn.
Maksudnya:
34. “Dan bagi setiap umat telah Kami syariatkan penyembelihan (korban), agar mereka menyebut nama Allah atas rezeki yang dikurniakan Allah kepada mereka berupa haiwan ternak. Maka Tuhanmu ialah Tuhan Yang Maha Esa, kerana itu berserah dirilah kamu kepada-Nya. Dan sampaikanlah (Muhammad) khabar gembira kepada orang-orang yang tunduk patuh (kepada Allah)
Hadis Nabi Muhammad SAW;
“Dari Abu Hurairah, “Rasulullah SAW telah bersabda, barangsiapa yang mempunyai kemampuan, tetapi ia tidak berkurban maka janganlah ia mendekati (menghampiri) tempat solat kami,”
(HR Ahmad dan Ibnu Majah)
Sesungguhnya, ibadah korban ialah simbol penyerahan diri seseorang kepada Allah SWT. Selain itu, ianya agar kita menzahirkan kesyukuran atas rezeki yang dikurniakan Nya supaya dapat dikongsikan dengan orang lain.
Fadhilat Melakukan Ibadan Korban

Bergandingan dengan tuntutan ibadah korban, ianya didatangkan dengan beberapa kelebihan atau fadilat dari Allah SWT.
Allah mengampunkan dosanya.
Ianya diceritakan oleh kisah Aisyah Radiallahu Anhu dan Rasullulah SAW dari hadis riwayat Al-Hakim. Baginda berkata kepada isterinya itu untuk menyaksikan haiwan ternakan yang dikorbankan. Kata baginda lagi, orang yang melakukan korban, diampunkan dosa-dosanya.
Mendapat kebajikan atau kebaikan sebanyak bulu binatang tersebut.
Perkara tersebut dicerahkan lagi dengan hadis riwayat Ibnu Majah;
Zaid bin Arqam Radhiallahu ‘anhu meriwayatkan:
Maksudnya: “Para sahabat Rasulullah SAW bertanya: “Wahai Rasulullah! Apakah yang ada pada korban itu?” Rasulullah menjawab: “Ia adalah sunnah bapa kamu Ibrahim” Mereka berkata: “Apa yang akan kami perolehi darinya wahai Rasulullah? ”Rasulullah menjawab: “Bagi setiap helai rambut satu kebajikan” Mereka berkata: “Bagaimana pula dengan bulu wahai Rasulullah?” Rasulullah menjawab: “Bagi setiap helai bulu satu kebajikan”
Sebagai kenderaan di Titian Sirat.
Bagi orang yang melakukan ibadah korban, di akhirat mereka akan mendapat kenderaan sesuai dengan haiwan korban semasa di dunia.
Sabda Nabi Muhammad SAW (maksudnya): “Muliakanlah korban kamu kerana ia menjadi tunggangan kamu di titian pada Hari Kiamat”.
Oleh itu, marilah kita semua berusaha lebih keras agar lebihan rezeki tersebut dapat dilaksanakan ibadah korban. Sejarah ibadah korban telah bermula lama dahulu sejak di zaman Nabi Ibrahim AS.
Marilah kita mengambil semangat dari ketaatan baginda untuk mematuhi syariat yang telah ditetapkan Allah ke atas manusia. Mama Siti harap agar kita semua mendapat rahmat Allah supaya sentiasa menjadi kesayangan Nya.


5 Cara Mencari Arah Kiblat Di Rumah

Walaupun bertahun dah guna kiblat yang sama, kadang-kadang timbul rasa ragu-ragu tentang ketepatan arahnya. Terutamanya buat mereka yang baru berpindah rumah, memang perlu untuk sahkan arah kiblat yang tepat.
5 Cara Mencari Arah Kiblat Di Rumah
Banyak cara yang anda boleh lakukan untuk mencari arah kiblat yang tepat. Di sini kami akan kongsikan 5 cara yang anda boleh cuba:
1. Guna kompas kiblat
Boleh didapati di pasaran dengan harga yang berpatutan, kompas kiblat dapat membantu anda untuk mencari arah kiblat dengan tepat.
Dalam perkongsian Aku Islam, perkiraannya ditentukan dengan maklumat geofizikal dan geodetik yang terkini. Di mana-mana pun, kompas ini insyaAllah akan berguna untuk anda.
Kadang-kadang tu, tempat kita pergi tak ada internet ataupun tak kuat network nya. Ketika inilah kompas kiblat ini amat berguna.
2. Guna kaedah tradisional

Kredit gambar: www.mysumber.tv/
Yang tiada kompas tu, boleh je cuba cara tradisional untuk mencari arah kiblat. Tapi tidak boleh bila-bila masa sahaja kerana kaedahnya adalah, anda mesti tunggu pada waktu matahari berada tepat di atas kaabah iaitu 2 kali setahun: pada jam 5.19 petang pada 28 Mei dan 5.28 petang pada 16 Julai.
Halakan objek ke arah matahari pada ketika ini dan melalui bayang objek yang terlihat, anda boleh tentukan kiblat di rumah dengan tepat.
Tak salah periksa arah kiblat di rumah setiap tahun untuk pastikannya kan?
3. Guna telefon pintar
Sekarang ni dah ada banyak aplikasi yang boleh membantu kita untuk mengukur arah kiblat dengan tepat. Salah satunya adalah, aplikasi MySolat.
Muat turun je daripada Google Play, dan anda boleh akses terus aplikasi ni. Menggunakan sistem GPS dan internet, dalam masa beberapa saat je anda boleh tentukan arah kiblat di rumah.
4. Periksa di masjid terdekat atau jiran tetangga
Kalau di masjid, memang tepatlah arah kiblat yang ditentukan. Biasanya kalau nak mudah, singgah sahaja di mana-mana masjid yang paling dekat dengan rumah anda dan lihat pada arah kiblat di situ.
Kalau sebelum ni ragu-ragu dengan kompas ke apa, dengan bantuan arah kiblat di masjid dan pandangan ahli masjid yang ada di sana, anda boleh tentukan arah kiblat di rumah dengan tepat.
Kalau tiada masjid berdekatan, boleh je bertanya kepada jiran terdekat. Cuba bandingkan perkiraan tradisional anda dengan kiblat di rumah mereka ke, boleh sama-sama mencari ketepatannya.
5. Guna Qibla Finder
Kredit gambar: qiblafinder.withgoogle.com/intl/ms/desktop
Kalau tak cukup data telefon atau line internet tak kuat, jangan risau. Ada kaedah lain yang anda boleh cuba iaitu dengan menggunakan aplikasi Qibla Finder.
Walaupun ia merupakan satu aplikasi, anda tak perlu muat turun tau. Hanya taip sahaja ‘Qibla Finder’ di Google dan akan keluar pautannya.
Klik di situ dan akan keluar page seperti ini. Ikut sahaja arahannya dan akan muncul paparan kompas di skrin telefon anda.
Arah kiblat yang tepat akan keluar dan dah boleh tandakan di rumah terus.
Pentingnya Menentukan Arah Kiblat Yang Tepat
Sebagai umat Islam yang bertaqwa, kita mestilah pastikan arah kiblat kita tepat dan benar. Tidak boleh mengambil mudah arah kiblat ni ya.
Usahakanlah untuk mencari dan memastikan arah kiblat kita tepat. Moga-moga urusan anda dipermudahkan dan usaha anda diberkati Allah S.W.T..
Kredit gambar: dream.co.id
Semoga panduan mencari arah kiblat ini bermanfaat buat Mama sekeluarga.


Take Note Mama: Ibu Kongsi Tips Mudah Untuk Latih Bayi Duduk Sendiri

Pernah Mama tertanya-tanya tak, bila anak Mama nak merangkak, duduk dan berjalan? Memang nampak remeh, lama-kelamaan mereka mesti pandai merangkak, berjalan dan duduk sendiri. Tetapi ingat Mama, kita juga harus pantau dan pastikan untuk mengajar mereka hingga mereka mahir dalam setiap proses tumbesaran tersebut.
Sebelum itu, jom kita ikuti perkongsian daripada Puan Husna Kamilen. Melalui Instagram-nya, Puan Husna kongsikan tips mudah untuk latih bayi duduk untuk menyenangkan proses sewaktu mereka makan.
Puan Husna kerap kongsikan ilmu keibubapaannya kerana sudah pun menjadi ibu kepada 3 orang cahaya mata. Jom follow untuk dapatkan maklumat lebih lanjut.
Mari kita baca untuk fahamkan lagi ya Mama!
Merangkak Dulu Atau Duduk Dulu?

Kredit gambar: Instagram Husna Kamilen
So boleh ke tak nak dudukkan baby sebenarnya ni? Selalunya bayi akan mula merangkak dahulu baru duduk.
Bila Baby Akan Mula Duduk?
7-8 bulan ke atas dah bulan belajar duduk sendiri tanpa bantuan.
Boleh ke mereka duduk sebelum umur tu?
Mestilah boleh, sebab tekstur duduk ini penting untuk bantu proses makan baby nanti.
Boleh sangat mak. Malah, boleh mulakan sejak bayi tu umur 4 bulan lebih lagi. Tapi tetap kena tengok tahap kekuatan belakang badan & leher bayi. Sebab teramat penting untuk kita dudukkan bayi ni supaya proses untuk bagi makan masa 6 bulan tu akan lebih mudah.
Walaupun kita latih, ajar bayi untuk duduk. Benda ni hanya untuk seketika.
Kredit gambar: Instagram Husna Kamilen
Sebabnya, bayi tetap perlu belajar kemahiran untuk duduk sendiri. Tanpa bantuan ibu ayah dia. Dari umur 7-9 bulan begitulah.
Jadi macam mana bayi tu nak belajar duduk sendiri kan?
Ya selalunya, masa bayi merangkak. Bila baby merangkak, kadang dia penat nak rehat kan. Jadi dia akan mula bertenggek, condongkan badan dia. Dan sampai satu masa dia akan mula stabil dan kuat untuk seimbangkan belakang badan dia. Jadi terduduklah bayi itu sendiri.
Cara Untuk Bagi Bayi Duduk Sendiri
Kredit gambar: Instagram Husna Kamilen
Apa je cara nak bagi baby duduk sendiri?
Boleh letak mainan masa dia merangkak Boleh biarkan baby untuk belajar memanjat kita atau meja/kerusi
Kadang kita tak perasan pun. Tahu-tahu dah reti sendiri dah dorang ni. Dorang dah lama rancang nak pandai macam-macam sendiri, kita je lalai.
So camne mak?
Korang fasa teruja tunggu bayi duduk sendiri atau masih belajar dudukkan bayi untuk persediaan makan 6 bulan?
        View this post on Instagram            A post shared by Kdy (@husnakamilen)
Perkongsian yang bermanfaat daripada Mama Husna dan tips mudah sangat untuk bagi bayi Mama berlatih untuk duduk. Menarik kan perkongsian kali ini, nampak simple tapi penting untuk tumbesaran mereka di kelak hari. Pastikan mereka sentiasa berlatih untuk menjadi bayi yang sihat sentiasa.
Selamat mencuba Mama!
Kredit: Instagram Husna Kamilen


Tips Renovate Rumah Yang Jimat Dan Kesalahan Dalam Proses Ubah Suai

Biasalah, bila dah bertahun tinggal, pasti akan ada kebocoran atau kerosakan dalam ruang rumah yang memerlukan pengubah suaian.
Terfikir juga, alang-alang nak baiki tu, apa kata renovate sikit bahagian tandas ni untuk bagi besar dan tukar design nya serba sedikit.
Tapi risau juga, kot terlebih bajet nanti. Macam mana nak renovate rumah secara jimat ya?
5 Cara Renovate Rumah Dengan Jimat
Boleh sangat lah! Asalkan perancangan Mama dan Papa jelas, plan renovate rumah boleh disesuaikan dengan bajet Mama.
1. Teliti pelan rumah

Kredit gambar: istockphoto

Langkah pertama yang Mama harus buat ialah, teliti, kaji dan nilai pelan rumah Mama. Tengoklah kesemua sudut rumah dari segi ukuran, ruang dan luasnya.
Ada sesetengah ruang tidak sesuai dengan reka bentuk yang Mama mahukan. Sebagai contoh, kalau Mama ingin renovate dan pasang built-in kabinet di dinding dapur, tetapi ruang yang Mama ingin pasang itu adalah ruang di mana tempat tapak suis.
Jadi sebarang proses drilling tidak sesuai dilakukan di situ, risau nanti akan terkena atau ganggu wiring rumah. Haa.. kan bahaya pula nanti.
Jadi, pastikan Mama jelas tentang segala sudut keselamatan dan ukuran pelan rumah dahulu ya?
2. Tetapkan ruang dan features untuk ubah suai
Dah faham dan teliti pelan rumah betul-betul, bolehlah tetapkan;
Di ruang mana nak renovate dan apakah ciri-ciri yang diidamkan?
Jangan terlebih ambitious dan terburu-buru ya. Biar jelas dahulu ruang mana yang Mama nak renovate, satu persatu jika mahu, bergantung kepada bajet Mama.
Katakanlah, Mama mahu renovate dapur kesayangan. Tetapkan dulu tujuan Mama. Jangan nanti bertukar-tukar, tiba-tiba nak renovate billik air pula.
Bila dah jelas objektifnya, senaraikan pula features untuk diubah suai tu. Nak tambah kabinet ke, nak buat dapur luar terbuka ke, apa sahajalah yang diidamkan di hati!
3. Nyatakan bajet anda
Bila dah jelas tentang ruang dan ciri-ciri yang nak diubah suai, barulah boleh tentukan dan tetapkan bajet. Bajet ni mestilah bersesuaian dengan perancangan secara keseluruhannya.
Dalam perkongsian oleh PropertyGuru, berikut adalah anggaran bajet untuk renovate ruang di dalam rumah ya:
Bilik tidur – RM15 000 hingga RM30 000Dapur – RM20 000 hingga RM40 000Tandas – RM6000 hingga RM15 000Ruang tamu – RM10 000 hingga RM30 000
Ini anggaran sekitar bajet yang mungkin habis, tetapi bergantung kepada luas, material yang digunakan dan kos man power. Pada anggaran ini, bolehlah Mama sesuaikan dengan bajet yang Mama tetapkan nanti.
4. Dapatkan panduan dan nasihat yang sepatutnya
Kredit gambar: istockphoto
Perancangan dah ada ni, boleh ke terus renovate? Eh nanti dulu…Mama mestilah dapatkan panduan dan nasihat dari orang sekeliling dan mereka yang arif terlebih dahulu.
Sebagai contoh, jika Mama ada rakan yang dari latar belakang pembinaan dan reka bina, boleh dapatkan pendapat mereka dahulu berkenaan perancangan dan bajet Mama tadi.
Tanyakan kepada ibu bapa dan saudara mara yang pernah renovate rumah. Maklumat harga dan kenalan mereka, mungkin boleh membantu Mama serba sedikit.
Kadang-kadang tu, susah juga nak cari kontraktor di kawasan sendiri yang berpengalaman dan tulus. Bila orang terdekat kita pernah menggunakan khidmat kontraktor yang bagus, mungkin kita pun akan pertimbangkan untuk dapatkan khidmat mereka kan?
Dapatkan panduan dan nasihat yang sewajarnya dahulu ya?
5. Dapatkan sebut harga yang jelas
Dah selesai semuanya dan Mama ingin dapatkan khidmat kontraktor, perkara pertama yang Mama perlu buat adalah jelaskan tentang ubah suaian yang bagaimana Mama mahu, bajet Mama dan dapatkan sebut harga terlebih dahulu.
Biar kesemuanya jelas dan kedua-dua belah pihak faham tentang seluruh proses dan kos renovation ni, barulah boleh teruskan renovate rumah!
3 Kesalahan Renovate Rumah
Selalu je kita dengar mereka di sekeliling kita menjadi mangsa renovation rumah ni. Sama ada salah sendiri ataupun salah pihak kontraktor, banyak je kes macam ni kan?
Jom tengok beberapa kesalahan yang biasa dilakukan bila renovate rumah:
1. Terlebih bajet
Ini yang selalu terjadi. Pemilik rumah selalu je terlebih bajet, mungkin sebab tak tetap pendirian tentang ruang dan features untuk renovation. Akhirnya, terlebih bajet dan timbul masalah lain pula.
2. Guna bahan murah dan tidak berkualiti
Banyak projek renovate rumah bermasalah bila bahan yang digunakan tak berkualiti dan tidak sesuai. Sama ada tuan rumah nak cut budget atau pihak kontraktor yang culas, kedua-duanya akan menyebabkan renovation rumah Mama tidak seperti yang diidamkan.
Bahkan, kalau nak betulkan atau baiki ke apa pula, kos akan lagi mahal nanti.
3. Terlalu percaya kontraktor
Kredit gambar: istockphoto

Rambut sama-sama hitam tetapi hati yang lainnya. Kadang tu, ada je kita dengar kes yang walaupun dan tanda tangan surat perjanjian, masih ada kesilapan dari pihak kontraktor.
Disebabkan itulah, dari awal Mama mestilah dapatkan maklumat jelas tentang khidmat mereka. Dari bajet, bahan-bahan yang digunakan, tempoh masa projek, semuanya lah.
Ini supaya Mama tidak tertipu dan sepanjang proses ubah suai tu, Mama mestilah pantau ya. Pastikan mereka menggunakan bahan-bahan yang telah dijanjikan dengan kemahiran yang sepatutnya.
Renovate Rumah Secara Bijak
Nak renovate rumah ni, bukanlah semestinya perlu bajet yang tinggi. Dengan bajet kecil pun, boleh je ubah suai rumah kita. Tapi janganlah pula mahukan kualiti yang tinggi pada harga yang sederhana ya?
Tengok pada kesesuaian dan utamakanlah keselamatan. Semoga urusan Mama dipermudahkan! Jom baca deco rumah kecil pula!
Sumber: PropertyGuru


Travel Bersama Anak Kecil? Ikuti Tips Mudah Daripada Mama Ika Nabella

Sejak dah boleh travel ni ramai orang bercuti naik kapal terbang dan ia sememangnya menyeronokkan! Buat bayi yang lahir waktu pandemik juga sudah besar dan Mama Siti pasti, inilah masa terbaik untuk bawa si kecil Mama melancong menaiki kapal terbang bukan? Tetapi, ramai yang risau apabila travel jauh dengan anak kecil terutamanya semasa berada beribu kaki di udara.
Memang terdapat beberapa cabaran apabila pergerakkan terhad, makanan dan minuman pun menjadi terhad, terutamanya bagi kanak-kanak yang sedang membesar.
Ikut perkongsian daripada Mama Ika Nabella di Instagram tentang bagaimana Mama comel ini melatih dan melayan karenah anak kecilnya yang pertama kali melancong dengan menaiki kapal terbang.
Susahkan Jaga Anak Dalam Flight?
Melancong dengan kanak-kanak kecil ni sedikit mencabarkan? Kami sahut cabaran & Alhamdulillah Allah permudahkan walaupun penerbangan penuh, tertangguh & tiada makanan yang sesuai di atas kapal.
“I’m starving Mommy, I wanna go homeee”
Banyak akai budak ni cari idea dia suruh patah balik. Nasib baik kita latih dah seminggu lagutu tukar-tukar waktu makan & bagi biasa makan makanan luar dekat kedai makan dan kafe berlainan, dia pulak jenis makan makanan yang dimasak di rumah.

Kredit gambar: Instagram Ika Nabella
Perut Kenyang, Hati Pun Senang!
Saya fikir perkara yang paling penting ialah
anak kenyangbawa pelbagai mainan buku kegemaran mereka
Untuk menghabiskan masa mereka, dalam penerbangan tu bosan yakmat. Noah pulak pi bantai lena lepas makan kat airport tu so dalam flight dia memang penuh dengan tenaga. Satu flight dia nak tegoq tanya “are you excited?” “are you ready to fly?” “We’re up in the sky Mommy. We’re flying” MashaAllah. Ikut ayah la banyak cakap tu mommy pendiam.
Kredit gambar: Instagram Ika Nabella
Mama Guru Taska Noah!
Ayah memang chill sikit, Mommy dah macam guru taska terangkan itu ini, melayan dia. Hanya untuk memastikan bahawa dia menikmati penerbangan pertamanya & sudah tentu ini akan menjadi salah satu kenangan indahnya. InsyaAllah.
Penerbangan yang singkat sahaja, 3 jam untuk enjin panaih setakat ini dengan lancar. Kami melihat kembali lagu penerbangan nnt saya percaya ia akan menjadi baik juga.
        View this post on Instagram            A post shared by Ika Nabella (@ikanabella)
Wow! Mama Siti kagum dengan keberanian Noah! Mama Siti sendiri pun takut nak naik flight ni. Walaupun ini kali pertama Noah naik kapal terbang, semuanya berjalan lancar dengan usaha Mama Ika! Good job, Mama!
Sekarang Mama pun dah tahu tips untuk latih anak-anak semasa berada dalam penerbangan bukan? Jadi, Mama boleh cuba tips Mama Ika ini dan enam tips lain di sini. Semoga dimudahkan perjalanan melancong Mama bersama anak-anak menaiki kapal terbang.
Selamat mencuba dan jaga diri semasa melancong di dalam dan di luar negara!
Kredit: Instagram Ika Nabella


10 Idea Deco Rumah Kecil – Sesuai Untuk Pelbagai Tema!

Seronoknya dah ada rumah sendiri. Terbayang-bayang dah tema untuk setiap ruang rumah. Tapi bila difikirkan, boleh ke deco macam-macam dalam rumah kecil?
10 Idea Deco Rumah Kecil
Walaupun ruangnya terhad, Mama boleh je deco rumah jika kena dengan gayanya. Banyak tema dan konsep yang sesuai untuk rumah kecil, jom tengok beberapa idea di bawah ini:
1. Gunakan wall divider
Ada banyak reka bentuk rumah yang ruang tamu ke ruang makan bersambung kan? Biasanya kalau rumah kecil macam ni lah.
Antara idea yang Mama boleh gunakan untuk bahagikan ruang adalah dengan menggunakan wall divider ataupun pembahagi ruang.
Nak guna rak buku yang menghala ke ruang tamu ke, guna kabinet untuk letak pinggan mangkuk menghala ke ruang makan ke, ataupun hanya sekadar wall divider yang diperbuat daripada kayu yang diukir, mana-mana pun sesuai.
2. Cat ruang dalam rumah guna cat rona lembut
Ini memang dah selalu dengar kan? Kalau kita ke restoren atau kafe pun, kita akan perasan yang warna cat memang memainkan peranan penting.
Nak deko rumah kecil ni, penting ya untuk ia nampak luas dan lapang. Jadi amatlah disarankan untuk guna cat yang berona lembut seperti warna cream, putih, pastel kuning dan pastel hijau.
3. Manfaatkan penggunaan cermin

Kredit gambar: istockphoto
Antara salah satu faktor yang boleh buatkan ruang dalam rumah nampak lebih luas adalah konsep pantulan yang efektif.
Konsep pantulan ini dipraktikkan dengan menggunakan cermin. Apabila digantung di dinding ke, bila terkena cahaya lampu, cahaya yang terbias dan imej pantulan tu akan buat ruang dalam rumah nampak lebih lapang tau.
Terutamanya kalau rumah kccil yang tiada tingkap dan menerima minima cahaya matahari, memang digalakkan untuk memanfaatkan penggunaan cermin dalam rumah.
4. Pilih perabot yang sesuai bentuk dan saiznya
Bila ruangnya kecil, tak kiralah di biik tidur, ruang tamu atau ruang makan ke, pemilik rumah memang kena memilih perabot yang sesuai saiz dan bentuknya.
Saiz yang disarankan adalah yang bersaiz sederhana dan kecil manakala bentuknya pula, janganlah terlalu bersegi tetapi yang biasa-biasa sahaja.
Jangan kerana sukakan perabot tertentu, susah pula Mama nak deco rumah nanti. Dengan ruang yang sedia ada, mestilah sesuaikan saiz dan bentuk perabot.
5. Manfaatkan konsep pencahayaan
Perasan tak, kalau ruang tu kecil tetapi cukup pencahayaannya, pasti ia akan nampak lebih besar? Haa.. jangan pandang remeh pada penggunaan lampu dan cahaya matahari ya.
Kalau rumah Mama ada banyak tingkap, bukalah pada siang hari untuk dedahkan pencahayaan dalam rumah di samping untuk membantu air flow.
Apabila waktu malam pula, di sinilah jenis lampu dan sudut pemasangannya memainkan peranan. Gunakanlah lampu yang sesuai dan titik beratkan tempat ia dipasang supaya pencahayaan dalam rumah Mama efektif.
6. Gunakan banyak ruang tertutup
Barang-barang dalam rumah ni, jika dibiarkan terdedah macam tu je, ia akan menampakkan imej rumah Mama berserabut dan berselerak. Walaupun Mama sudah kemaskannya dengan elok, ia tetap nampak berserabut. Terutamanya rumah kecil, lagi-lagi lah.
Disebabkan itulah, Mama mesti bijak menggunakan ruang tertutup. Sebagai contoh, beli sofa yang ada ruang penyimpanan tertutup. Nanti, apa-apa yang Mama nak simpan di ruang tamu seperti remote controller dan buku nota, bolehlah simpan di situ.
Dalam bilik tidur pula, bolehlah beli rangka katil yang ada ruang penyimpanan tertutup. Cadar, comforter dan barangan lain, boleh simpan di situ je.
Walaupun barang banyak, akan nampak macam less is more gitu!
7. Tetapkan tema untuk keseragaman
Kredit gambar: istockphoto
Banyak juga pemilik rumah yang gemar menghias rumah mereka dengan tema berbeza-beza untuk setiap ruang. Sebenarnya, cara sebegini kurang sesuai dengan rumah kecil ya.
Apabila hiasan dan tema seluruh rumah seragam, akan nampak kesatuan tu. Kesatuan pada warna dan tema inilah yang akan membuat rumah kecil Mama tampak lebih eksklusif tau!
8. Jumlah perabot yang ideal
Dah tengok sofa tu, cantik lah. Yang ini pun cantik. Akhirnya terbeli dua-dua. Sekarang, nak letak kat mana ni?
Haa.. jangan jadi macam ni ya? Sepatutnya pada ruang yang kecil, Mama mestilah bijak manfaatkan ruang yag ada dengan menempatkan jumlah perabot yang ideal. Sofa sebiji, meja makan satu, rak satu, tak perlu ada dua tiga.
Sebagai contoh, di ruang makan dan di dapur, tak perlu pun ada sofa walaupun bersaiz kecil. Di ruang itu, Mama perlu manfaatkan untuk letak perabot utama yang lain pula seperti meja makan dan kabinet.
9. Hiasan rumah yang simple
Selain saiz perabot dan warna cat, hiasan dalaman rumah juga memainkan peranan penting dalam menonjolkan imej ruangan di rumah.
Penting ya! Jangan gunakan hiasan yang tidak sesuai dan berlebih-lebihan. Nanti rumah akan nampak berserayut je.
Memanglah hiasan tu cantik, tapi tak semestinya ia sesuai untuk digantung di dinding rumah. Pilihan hiasan rumah memang memainkan peranan penting.
10. Manfaatkan ruang di balkoni
Walaupun kecil, kalau Mama manfaatkan ruang di balkoni rumah Mama, Mama boleh jadikan ia satu ruang lain yang berguna tau.
Kalau Mama suka menanam, bolehlah jadikan ia sebagai kebun kecil Mama. Tetapi jika Mama kurang gemar, jangan biarkan balkoni tu macam tu je.
Makin ramai ya sekarang pemilik rumah yang jadikan ruang di balkoni sebagai tempat berkerja mereka di rumah, taman kecil mereka, ruang membaca bersama mini library ataupun rumah untuk haiwan kesayangan mereka.
Mana-mana yang Mama suka, boleh cuba manfaatkan ruang di balkoni seeloknya ya?
Selamat Menghias dan Deco Rumah Kecil Kesayangan Mama
Kredit gambar: istockphoto
Berdasarkan idea-idea yang kami kongsikan di atas, Mama bolehlah cuba praktikkan untuk deco rumah nanti. Kalau kena caranya, pasti rumah kecil Mama akan tampak eksklusif dan mewah.
Selamat mencuba!


Anak Mama Terlampau Suka Ais Krim? Bapa Ini Kongsi Pengalaman Kesan Positif Buat ‘Jadual Waktu’ Makan Aiskrim Untuk Anak-anak

Pencuci mulut seperti ais krim adalah salah satu hidangan yang amat istimewa tidak kira untuk orang dewasa ataupun kanak-kanak. Ais krim merupakan pencuci mulut yang sering dimakan selepas kita makan ‘the main course’.  Ais krim pula banyak variasi, jenama dan perisa! Memang anak Mama spoiled for choice la nak katakan.
So, apa akan jadi jika anak Mama makan ais krim atau makan makanan manis terlalu banyak? Biasanya mereka akan rasa ketagih dan akan minta lagi dan akhirnya akan memudaratkan kesihatan seperti gigi berlubang dan hiperaktif.
Ikuti perkongsian daripada Mizi Wahid, seorang Penulis dan penceramah bebas yang popular. Beliau yang juga merupakan seorang bapa kongsikan beberapa tips keibubapaan dan kesan positifnya pada anak-anaknya.
Mama Siti tertarik dengan perkongsian beliau mengenai “Ice Cream Saturdays” atau ‘hari Ais Krim’ pada anak-anaknya. Ikuti perkongsian beliau:
“Ais Krim Pada Hari Sabtu Sahaja!”

Di rumah, kami ada peraturan yang mengatakan ais krim boleh dimakan hanya pada hari Sabtu. Kita memanggilnya “Ice Cream Saturdays”.
Pengajaran “Ice Cream Saturdays”
Anak-anak faham jika mereka hendak makan ais krim pada hari Isnin, mereka perlu tunggu pada hari Ais Krim. Ini adalah ambilan daripada pengajaran itu:
Kanak-kanak boleh dilatih untuk menahan kehendak mereka dan bersabar. Kita perlu bagi mereka beberapa sebab yang baik dan bantu mereka untuk menahan kehendak sehingga mereka dapat “sweet reward” pada pengakhiran penungguan mereka. Di dunia ini yang laju dan cepat, ia amat penting untuk kita ajarkan mereka kepuasan tertunda.Jika anda diberkati dengan lebih daripada seorang anak, anda akan perasan yang mereka akan saling mengingati hari ini hari apa. Dalam kata lain, mereka saling mengingatkan bahawa hari ini bukan hari Sabtu lagi. Oleh itu, mereka boleh menguruskan diri sendiri dan faham akan tanggungjawab bermula dengan kawan yang memahami. Untuk menangkan pelanggan, perniagaan akan cuba menyampai dengan pantas. Dan itu adalah biasa. Kanak-kanak harus diajar hidup ini bukan seperti itu. Benda yang baik perlukan masa. Untuk pokok membuah, untuk anak dia besarkan dan untuk sekolah dihabiskan.

Pengajaran sampingan: Kita perasan bila hari datang untuk beri ganjaran mereka, ia tidak beza dengan pergi kedai makan dan belanjakan $100 ataupun beli kotak biasa $5. Sebagai ibu bapa, kita perasan yang anak-anak kita tidak kisah jika kita tidak besar-besarkan keadaan.Saya dan isteri saya harapan anak-anak akan ingat amalan ini bila mereka dewasa. Dan kenangan manis kita kongsikan bersama keluarga mereka. Tetapi yang lebih penting, saya harap mereka lebih kenangkan benda yang kecil daripada hidup yang sementara ini. Tapi benda yang paling penting adalah kita harus sentiasa bersyukur untuk rezeki kita.
Untuk baca tentang post beliau, boleh klik pada link di bawah.
        View this post on Instagram            A post shared by Mizi Wahid (@miziwahid)
Perkongsian yang sangat dekat di hati daripada saudara Mizi Wahid. Banyak tips yang dikongsikan beliau tentang cara-cara hendak displinkan anak. Mama Siti mengaku bahawa memang susah untuk kawal nafsu makan benda-benda manis ni, terutamanya bagi kanak-kanak!
Terutamanya ais krim. Untuk Mama Siti pun, ia merupakan antara pencuci mulut kegemaran Mama Siti.  Tetapi secara amnya, kita harus jaga pemakanan anak-anak kita dan jangan biar mereka makan makanan manis yang berlebihan.
Dan jangan lupa untuk terus bersyukur kerana diberikan kesihatan yang baik dan sentiasa doakan agar anak-anak kita sentiasa ingat dengan ajaran kita.
Kredit: Instagram Mizi Wahid


15 Jenis Design Tembok Pagar Rumah Yang Moden & Terkini

Rumah baru ataupun rumah yang sedia ada ke, pastinya perlu dibina tembok pagar rumah untuk mengasingkan ruang dan lebih selamat.
Biasanya, design tembok pagar rumah akan dipilih bersesuaian dengan tema hiasan rumah. Scandinavian ke, klasik Melayu ke, minimalis ke, biasanya seragam lah.
15 Jenis Design Tembok Pagar Rumah Untuk Rumah Anda
Kali ini, kami ingin kongsikan beberapa jenis tembok pagar rumah yang Mama dan Papa boleh jadikan inspirasi dan idea untuk rumah anda.
1. Tembok pagar besi minimalis

Kredit gambar: workshop.co.id/
Tembok pagar besi minimalis ini memberi gambaran yang sederhana dan simple. Ia tidaklah mewah tetapi cukup kemas. Material nya yang daripada besi ini kukuh juga dan biasanya, pemilik rumah akan cat pagar ini menggunakan satu warna sahaja seperti warna putih.
Kalau tengok dari luar, nampak ruang halaman rumah luas je. Tapi untuk mereka yang inginkan tembok pagar rumah yang tertutup, design ini kurang sesuai ya.
2. Tembok pagar rumah kayu
Kredit gambar: polarumah.com
Mungkin ada yang fikir, tahan lama ke tembok pagar rumah kayu ini? Sebenarnya bergantung kepada kualiti material dan cara penjagaannya, tembok pagar rumah kayu boleh tahan lama juga tau.
Yang membuatkan ia sering menjadi pilihan ialah, nilai estetikanya. Warna kayu memang menaikkan seri rumah, tambah-tambah jika dihias dengan tanaman hijau kan?
3. Tembok pagar setengah
Kredit gambar: insinyurbangunan.com/
Banyak rumah yang menggunakan design ini juga. Sebelah bawahnya tembok tertutup, biasanya diperbuat daripada simen dan konkrit lah. Manakala sebelah atasnya pula, dengan kayu yang terukir ke, papan kayu ke, ataupun besi. Biasanya sebelah atas ni, tak tertutup sepenuhnya.
Kalau Mama dan Papa suka tembok pagar rumah yang tidak tertutup atau terdedah sepenuhnya, design ini memang sesuai!
4. Tembok pagar batu
Kredit gambar: www.dekoruma.com/
Ramai kan yang sukakan tembok pagar batu? Sama ada batu konkrit ataupun batu semulajadi, mana-mana pun cantik.
5. Tembok pagar simen
Kredit gambar: polarumah.com
Tak kurang juga, tembok pagar rumah yang diperbuat daripada simen pun sering menjadi pilihan.
Selain daripada berkos rendah, tembok pagar rumah jenis ini kukuh dan sukar untuk dicerobohi jika dibina dengan ketinggian tinggi.
Ada juga yang kreatif, membuat ukiran pada tembok pagar rumah simen ini. Cantik juga kan?
6. Tembok pagar logam
Kredit gambar: 22lasers.com/
Berbeza dengan tembok pagar rumah besi, tembok pagar logam ni biasanya lebih mahal dan berhias. Mahalnya itu bukan saje-saje ya. la kerana logamnya memang kukuh dan pembuatannya juga agak rumit.
Biasanya yang kita tengok tembok pagar rumah begini, ada reka bentuk yang tajam di bahagian atasnya kan? Ini untuk tujuan keselamatan dan hiasan juga.
7. Tembok pagar interlocking brick
Kredit gambar: nenasmadu.com/
Mudah, kemas dan cantik; mestilah tembok pagar rumah guna interlocking brick. Walaupun harganya agak mahal di pasaran, ketahanan dan kekemasannya memang membuatkan ia berbaloi!
8. Tembok pagar chain link
Kredit gambar: awningpagoladangrill.blogspot.com
Kalau dulu, ada sejenis je design chain link ni. Sekarang ni, seiring dengan perubahan teknologi, dah ada chain link yang cantik, kemas dan lebih kukuh.
Ramai juga yang pilih untuk bina tembok pagar rumah menggunakan chain link. Walaupun ia tidak tertutup, tapi tembok pagar rumah chain link ni memang kemas dan rapi tampaknya.
9. Tembok pagar railing tangga
Kredit gambar: tokopedia.com/
Boleh juga menggunakan besi railing tangga sebagai sebahagian daripada tembok pagar rumah. Kalau rumah yang bertemakan minimalist ataupun industrial, sesuai sangat lah!
10. Tembok pagar laser cutting ornament
Kredit gambar: intidayaonline.com
Pernah tengok tak rumah yang gunakan besi laser cutting ornament ni sebagai tembok rumah mereka? Cantik kan?
Nak kata tertutup sepenuhnya tak juga, terdedah pun tak. Unik kan?
11. Tembok pagar kayu + besi
Kredit gambar: decomalaysia.com/
Tembok pagar rumah yang diperbuat daripada kombinasi kayu dan besi sering memberi imej diraja dan mewah.
Tengok sahaja lah pembinaannya. Kukuh, kemas dan klasik.
12. Tembok pagar besi tempa
Kredit gambar: inspirasimengecat.blogspot.com
Bukan sahaja digunakan untuk membuat pagar rumah, besi tempa juga sesuai untuk dibuat tembok pagar rumah anda.
Kalau Mama dan Papa sukakan vibe macam Disney dan istana kayangan, bolehlah gunakan besi tempa ini. Nak design mengikut citarasa sendiri pun boleh.
13. Tembok pagar bata + besi
Kredit gambar: tokban.com
Bila digabungkan dengan besi, tembok pagar rumah bata boleh tampak mewah tau. Kemas pun kemas kan? Macam British-style pun ada!
14. Tembok pagar tinggi
Kredit gambar: 99.co
Bergantung mengikut citarasa anda, tembok pagar rumah yang tinggi boleh bagi kelainan dan lebih privasi.
Tertutup ataupun ada ruang yang terbuka sedikit, tembok pagar rumah tinggi sering dilihat sebagai tembok pagar rumah yang mewah walaupun berkonsepkan minimalis.
15. Tembok pagar brick facade/brick veneer
Kredit gambar: homedit.com
Lebih kurang seperti interlocking brick, brick facade atau digelar juga sebagai brick veneer boleh memberikan imej yang kemas, unik dan cantik.
Sekarang dah makin ramai yang menggunakan brick veneer ini sebagai bahan untuk buat tembok pagar rumah. Macam-macam design yang boleh buat tau.
15 Jenis Design Tembok Pagar Rumah
Memang seronok bila ada rumah sendiri ni. Pilihlah mana-mana design tembok pagar rumah yang Mama dan Papa suka ya?
Nak gabungkan pun boleh!


Cara Beli Rumah Pertama Dengan Gaji Kecil – Jom Tengok Step By Step

Bila dah meningkat dewasa dan berumah tangga, pastinya akan ada perancangan untuk membeli rumah sendiri. Siapa je tak ada impian memiliki rumah sendiri kan?
Menghias rumah, menyusun atur perabot, dah terbayang-bayang dah tema hiasan rumah nanti. Tapi buat mereka yang bergaji kecil, terasa seperti semua tu angan-angan je.
Boleh ke beli rumah kalau bergaji kecil?
6 Cara Beli Rumah Pertama Dengan Gaji Kecil
Sebenarnya, walaupun bergaji kecil, boleh je beli rumah sendiri mengikut kemampuan. Kemampuan ni diukur pada gaji anda dan jenis rumah.
Orang kata kehendak dengan kemampuan tu, biarlah seiring. Janganlah pula kalau gaji kita RM3000 sebulan, kita mahukan rumah villa atau banglo mewah. Nanti kita juga yang derita tau?
Haa.. buat kali ini, kami ingin kongsikan cara untuk beli rumah pertama dengan gaji kecil. Khas untuk anda, jom tengok step-by-step ini:
1. Nilai kelayakan dan kemampuan anda
Yang pertama sekali, bila dah ada impian dan perancangan untuk beli rumah pertama, anda perlu nilai sebetulnya kelayakan dan kemampuan anda.
Macam mana nak ukur kemampuan? Ikutlah perkiraan ini:
Secara umumnya, pinjaman bulanan anda tidak boleh melebihi 1/3 daripada gaji kasar anda. Contohnya, kalau anda bergaji RM3000, pinjaman bulanan anda sepatutnya bawah RM900.
Ini formulanya:
Gaji bulanan kasar x 30/100 = Pinjaman bulanan maksimum
Bila dah dapat anggaran pinjaman bulanan maksimum yang sesuai dengan gaji anda, anda harus nilai harga rumah itu pada tempoh pinjamannya berapa tahun dan kadar faedahnya berapa peratus.
2. Pastikan DSR dan CCRIS anda clear

Kredit gambar: istockphoto
DSR adalah Debt Service Ratio yang juga dikenali sebagai Nisbah Khidmat Hutang. DSR ni penting untuk bank menilai sama ada anda layak atau tak untuk mendapat pinjaman.
Jumlah hutang dan komitmen anda akan dinilai secara keseluruhan berdasarkan rekod DSR ini dan dari situlah, bank akan menentukan sama ada ada layak atau tak untuk dapat pinjaman nak beli rumah ni.
Biasanya jika gaji anda bawah RM3000, anda mesti pastikan DSR anda adalah kurang daripada 60%.
Manakala CCRIS pula mestilah bersih. Jika rekod maklumat kewangan peribadi anda elok, mudahlah sikit untuk bank luluskan pinjaman nanti.
3. Selesaikan booking fee
Bila dah jelas dan selesai DSR dan CCRIS, anda boleh teruskan dengan membuat yuran tempahan rumah. Menurut PropertyGuru, yuran ini biasanya dalam 2-3% daripada jumlah pinjaman anda.
4. Buat down payment
Selepas itu, anda perlu bayar bayaran pendahuluan iaitu 10% daripada jumlah pinjaman bila dah tanda tangan surat perjanjian jual beli.
5. Teruskan dengan Memorandum Pemindahan (MoT)
Kemudian, proses pembelian rumah pertama akan diteruskan dengan pemindahan hak milik. Akan ada duti setem dan beberapa caj yang dikenakan untuk buat MoT ini.
6. Selesaikan yuran guaman Surat Perjanjian Jual Beli
Kredit gambar: istockphoto
Anda dikehendaki pula untuk membayar yuran guaman untuk buat Surat Perjanjian Jual Beli. Biasanya kadarnya adalah 1% untuk RM150 000 yang pertama dan 7% untuk jumlah yang tinggal bagi rumah bernilai di bawah RM1 juta.
Ada juga caj tambahan lain seperti yuran pemindahan hak milik dan stamping.
3 Kesalahan Dalam Membeli Rumah Pertama
Ramai je yang tersalah langkah ketika membeli rumah pertama mereka. Di bawah ini kami kongsikan beberapa kesalahan dalam membeli rumah pertama:
1. Pengurusan kewangan yang tidak baik
Ramai yang ingin memiliki rumah tetapi tidak tahu menguruskan kewangannya dengan baik. Ada pinjaman yang dilakukan untuk kehendak dan bukanlah keperluan dan jumlahnya pula banyak dan tidak berpatutan.
Untuk memiliki rumah, anda mestilah kenali dan sort out priorities anda. Kurangkan hutang, berbelanja dengan berhemah dan tingkatkan pendapatan jika mampu.
2. Terlalu ambitious dan target di luar kemampuan
Yang penting, janganlah beli rumah yang nilainya di luar kemampuan kita. Bak kata pepatah, ukurlah baju di badan sendiri.
Beli rumah yang sesuai dengan gaji kita dan seiring dengan waktu dan pertambahan gaji, bolehlah tingkatkan kemewahan yang anda idamkan.
Kalau target anda di luar kemampuan, merana anda nanti. Silap-silap, nak makan pun catu nanti tau.
3. Tidak bersedia
Bila dah bersedia dari segi kewangan, pemahaman dan mental, barulah disarankan untuk membeli rumah. Jangan terburu-buru untuk memiliki rumah dan akhirnya, anda baru tersedar yang anda masih tidak bersedia untuk menggalas komitmen bulanan dan masih banyak yang anda tidak faham mengenainya.
Semoga Impian Memiliki Rumah Pertama Anda Dipermudahkan
Kredit gambar: istockphoto
Dengan kaedah dan panduan yang betul, walaupun bergaji kecil, anda tetap boleh memiliki rumah sendiri.
Dapatkanlah pandangan dan nasihat dari yang pakar dan orang di sekeliling anda. Moga-moga segala uruasan anda dipermudahkan!
Sumber: PropertyGuru dan iProperty


Pawagam Bukan Untuk Bayi Tau Mama! Doktor Jelaskan 4 Sebab Kenapa Ia Memudaratkan Kesihatan Bayi

Ya betul Mama, pawagam bukan tempat yang sesuai untuk bayi kecil. Mama Siti faham, terdapat Mama dan Papa yang suka pergi menonton wayang di pawagam kerana rasa exclusive movie feels apabila ia menayangkan filem kegemaran Mama dan Papa.
Melalui perkongsian seorang doktor pakar iaitu Dr Ahmad Firdaus, beliau menjelaskan kenapa membawa bayi kecil bersama menonton filem di pawagam sebenarnya sangat bahaya. Nak tahu kenapa? Jom baca perkongsian beliau:
Alamak, bahayalah bawa bayi bersama!
Sebelum bawa bayi kecil menonton filem di panggung wayang fikir dulu. Ada banyak faktor yang menyebabkan ia tidak berapa sesuai.

Kredit gambar: Facebook Dr Ahmad Firdaus
4 Sebab Pawagam Bukan Untuk Bayi
#1 Bunyi Di Ukur Melalui Nilai Decibel (dB)
Secara amnya, decibel yang selamat untuk pendengaran adalah 85 dB ke bawah. Lebih daripada itu dianggap tidak selamat jika terdedah secara berterusan. Ini untuk dewasa, kalau bayi pendedahan kepada bunyi yang kuat secara beterusan boleh menyebabkan kerosakan.
#2 Suhu Di Pawagam Biasanya Sangat Sejuk
Orang yang mempunyai selaput lemak yang tinggi pun boleh rasa kesejukannya. Inikan pula bayi yang kecil. Jika terdedah kepada suhu rendah terlalu lama, ia akan akibatkan hipotermia.
#3 Tempat Tertutup
Bayi pula tidak boleh mengenakan pelitup muka akibat risiko sesak nafas. Bayi akan terdedah kepada risiko jangkitan kuman bawaan udara (airborne) dengan lebih mudah.
#4 Koyak
Banyangkan tengah syiok layan jiwang sambil meleleh air mata, bayi menangis sekuat hati. Hati penonton akan koyak. Stress. Nak marah tapi kena sabar. Akhirnya rasa rugi pula beli tiket mahal-mahal.
Jadi, janganlah bawa bayi atau kanak-kanak yang tak faham cerita “heavy” di pawagam. Bergilir lah tonton di pawagam ataupun dapatkan khidmat penjaga.

Begitulah luahan seorang pengkritik filem kecil-kecilan tentang membawa bayi ke pawagam. Kesian baby, tak faham apa-apa pun bila tengok movie tetapi sebab nak menunaikan hajat ibu bapa, terpaksa angkut sekali! Ingat, pawagam bukan untuk bayi Mama ya. Pastikan ada orang nak jaga bayi di rumah apabila Mama atau Papa nak pergi pawagam okay!
Kredit Facebook: Dr Ahmad Firdaus Mohd Haris


8 Idea Landskap Halaman Rumah Moden Yang Terkini

Halaman rumah yang menarik dan indah memberikan kelebihan kepada penghuni rumah tersebut. Halaman yang dihiaskan memberikan pandangan pertama yang positif kepada keseluruhan isi rumah tersebut.
Landskap halaman rumah sedikit sebanyak mempengaruhi perasaan seseorang. Kadang kala persekitaran yang kemas dan teratur membantu meningkatkan kesihatan seseorang.
Hiasan di halaman perlu disesuaikan dengan keadaan sesebuah rumah. Maksudnya disini, sebelum kita mula mendekorasi landskap halaman rumah moden Mama, berikut merupakan beberapa perkara yang Mama harus take note:
Perkara Yang Perlu Dipertimbangkan Sebelum Deko Landskap Halaman Rumah Moden
Saiz laman
Saiz rumah yang kecil mungkin mengekang seseorang untuk menggunakan lebih banyak perabot dan hiasan. Namun begitu, dengan susunan dan kreativiti, kita masih boleh sesuaikan peralatan dengan keadaan.
Tema
Mahukan sesuatu yang ringkas atau sofistikated? Keduanya boleh direalisasikan sama ada Mama mempunyai halaman kecil atau luas.
Kebolehcapaian (accessibility)
Jika Mama inginkan pancuran air di halaman rumah, pastikan ianya boleh dilaksanakan. Maksudnya, adakah punca air dapat disalurkan ke tempat air terjun tersebut. Sama juga apabila Mama ingin menanam dengan penggunaan tanah yang banyak.
Bajet Pengubahsuaian
Budgeting merupakan perkara yang tidak dapat dihindarkan. Memang tidak salah lagi apabila mempunyai lebih banyak bajet, kita mempunyai lebih banyak kebebasan. Kebebasan disini ialah dari segi pemilihan perabot, kos ubahsuai dan penyelenggaraan.
8 Idea Landskap Halaman Rumah Moden
1. Rumput Tanaman dan Rumput Tiruan
Kalau Mama tinggal di rumah teres atau rumah persendirian, tiada masalah untuk memilih rumput tanaman. Asalkan ada tempat dan kawasan bertanah.
Ada empat jenis rumput tanaman yang boleh dipilih:
Japanese carpet grass

Philippines carpet grass

Japanese carpet grass dan Philippine carpet grass mempunyai daun yang lebih runcing dan kecil. Tambahan pula ia memerlukan penjagaan rapi.
Cow grass

Pearl grass

Bagi jenis rumput cow grass dan pearl grass pula, bentuk daunnya lebih lebar. Selain itu, jenis rumput ini juga tahan lasak. Dari segi harga pula, ianya lebih murah berbanding dua jenis rumput di atas.
Kelebihan menanam rumput asli ialah ia membantu mengurangkan bunyi-bunyian disekeliling. Lebih-lebih lagi apabila tinggal di kota dan terdedah dengan bunyi-bunyi kenderaan dan pembinaan.
2. Elemen air di halaman rumah
Kredit gambar: matchness.com
Kredit gambar: Laman Bayu Homestay
Memasukkan elemen air di halaman rumah menjadi salah satu pilihan di Malaysia. Kolam ikan dan pancuran air antara yang menjadi pilihan.
Bukan sahaja sedap mata memandang, bunyi deruan air juga menambah lagi suasana tropikal di rumah Mama. Cuba Mama bayangkan Mama dan encik suami sedang duduk bersendirian di tepi sungai sambil mendengar bunyi-bunyian air terjun walaupun sebenarnya Mama hanya berada di rumah sendiri.
Sekarang ini, kita dapat lihat bermacam-macam rekaan air terjun hiasan di rumah. Ada yang lebih kreatif seperti menggabungkan kolam mandi dan air terjun.
3. Ruang Santai
Kredit gambar: Hias.my
Kredit gambar: Myrujukan.my
Di ruang santai, gazebo, meja dan kerusi rotan ataupun meja batu sering menjadi pilihan ramai. Ketiga-tiga pilihan tadi mungkin boleh dijadikan idea untuk menghiasi halaman rumah Mama.
Kita boleh ambil kesempatan ini dengan melakukan aktiviti di luar bersama keluarga. Contohnya makan sarapan dan minum petang bersama-sama.
Selain itu, Mama dan Ayah boleh meluangkan masa dengan anak-anak seperti menemankan mereka melengkapkan kerja sekolah atau bermain puzzle bersama-sama.
Jadi, ruang santai ini juga boleh dijadikan sebagai ruang keluarga.
4. Shizen, Kanso, Koko
Kredit gambar: propertyguru.com.my
Konsep Taman Zen diambil dari feng shui negara Jepun. Matlamatnya ialah untuk mencetuskan ketenangan luar biasa terutama bagi tujuan meditasi.
Rekaannya cukup ringkas dan minimalis. Taman Zen tidak memerlukan banyak hiasan. Paling penting mestilah ada satu batu besar di tengah-tengah dan buatkan lingkaran dari batu sungai kecil-kecil.
Cara buatnya sukar dan memerlukan orang yang mahir. Walaupun begitu, hasilnya menenangkan dan berbaloi.
5. Buaian Taman
Kredit gambar: Seri Laman
Kredit gambar: lovelyfamily-ana.blogspot.com
Pemasangan buaian di halaman rumah tidak semestinya memerlukan ruang yang luas. Lebih-lebih lagi untuk mereka yang tinggal di rumah teres dan mempunyai ruang laman yang sederhana.
Buaian sangkar ialah contoh ayunan moden. Rekaan nya pelbagai. Ada yang boleh diduduki seorang sahaja, ada juga yang boleh diduduki sehingga dua hingga tiga orang.
Sedikit tips jika Mama berkenan nak cari hiasan halaman rumah seperti ini. Tuliskan saja buaian taman di mana-mana e-dagang atau di carian Google. Terdapat banyak motif dan warna.
Selain itu, Mama boleh membuat carian dengan kata kunci dibawah:
Buaian kayuBuaian berbumbungBuaian kainBuaian rotanBuaian hammock
6. Tanaman hijau
Kredit gambar: Seri Pinang
Kredit gambar: Vanilla Kismis
Mama suka yang mana? Tanaman sebagai hiasan atau sebagai sumber makanan? Pilihan di tangan Mama. Apa yang penting, Mama bahagia.
Mama juga boleh gabungkan fungsi kedua-duanya iaitu sebagai hiasan dan sumber sayuran. Selain mencantikkan halaman rumah, ia juga memberi peluang untuk menuai hasil tanaman.
Tanaman hiasan yang sesuai ialah:
Pokok Lidah JinBunga KembojaPokok Dracaena
Tanaman sayuran:
KunyitSeraiSalad
7. Laluan batu
Kredit gambar: Deko Rumah
Idea landskap yang seterusnya ialah berasaskan batuan. Mama Siti perasan hiasan batu ini bukan sahaja sebagai batu refleksologi tetapi juga sebagai penyeri taman mini di halaman rumah.
Landskap moden kita bertambah cantik apabila ditambah dengan perabot dekorasi lain seperti pokok bunga, ruang santai dan kolam ikan.
Susunan batu juga memainkan peranan. Walaupun sesetengah batu bercorak abstrak, kita tidak mahu dekorasi kelihatan serabut. Kalau boleh Mama dapatkan beberapa rujukan sebelum menyusun landskap seperti ini ya.
8. Dekorasi patio

Patio ialah satu ruang terbuka yang bersifat semulajadi dan bersentuhan dengan tanah. Ianya boleh berada sama ada berhubung dengan rumah atau berasingan.
Ruang patio mempunyai konsep yang lebih kurang ruang tamu di Malaysia. Dekorasi patio berfungsi untuk memberikan ruang tambahan di bahagian luar.
Disebabkan konsepnya mempunyai iras dengan ruang tamu jadi kebanyakkan perabotnya juga seakan sama. Namun masih terdapat perbezaan dari segi bahan dan susunan.
Jadi, itulah lapan idea landskap moden bagi tahun 2022. Semuanya nampak menarik dan sesuai dengan iklim di Malaysia.
Perkara penting ialah Mama tahu apa yang Mama inginkan di halaman rumah. Bukan apa, ada antara kita sukakan tanaman, ada pula yang suka duduk rileks. Lain orang, lain citarasanya kan.  Jom kita baca jenis-jenis pokok hiasan luar rumah pula!
Bak kata pepatah, tepuk dada tanya selera.


Pakar Jelaskan BAHAYA Jika Terkena Kutu Babi & Rawatannya

Jika Mama seorang yang aktif dan suka aktiviti outdoor ataupun pencinta haiwan terutamanya kucing, Mama kena berhati-hati tau! Dalam diam ada binatang yang hinggap pada kita sampai kita boleh demam iaitu kutu babi. Mama pernah dengar tentang kutu babi atau orang panggil cikenit?
Ikuti perkongsian di media sosial Twitter, Dr Kamarul menjelaskan bahawa apa sebenarnya serangga ini dan apa akan jadi jika dibiarkan.
Serangga Apa Yang Hinggap Ni?
“Doktor, telinga saya ada tumbuh benda hitam ni. Sakit dia, berdenyut-denyut. Rasa macam bisul.”
Apabila saya periksa, rupanya ada sejenis kutu yang melekat di cuping telinganya. Kutu ini dikenali sebagai kutu babi, sengkenit (cikenit), atau tempiras(pirah).

Kredit gambar: Twitter Dr Kamarul
Kutu ini adalah sejenis parasit luaran kecil. Ia menggigit kulit hos dan melekat di situ untuk jangka masa lama untuk menghisap darah. Setelah menghisap darah, saiznya berganda.
Kredit gambar: Twitter Dr Kamarul
Parasit ini biasanya hidup pada tubuh haiwan liar dan peliharaan seperti burung, kucing, anjing, tikus, dan kemudiannya berpindah kepada manusia. Mungkin juga dari persekitaran.
Kredit gambar: Twitter Dr Kamarul
Sekiranya anda ada ke kawasan hutan, belukar, kebun, atau ada menyentuh haiwan, maka anda disarankan memeriksa tubuh anda. Kutu babi lazimnya menggigit manusia di anggota berikut:
Kelopak mataKulit epalaCuping/Lubang telingaKetiak/KelengkangPusat
Kredit gambar: Twitter Dr Kamarul
Kutu yang telah menghisap darah berupa buntil kelabu kehitaman, dan permukaannya berkilat. Kadang kala, di sekitar kutu itu melekat, terdapat butir-butir hitam yang kecil. Itu adalah najis kutu berkenaan.
Kredit gambar: Twitter Dr Kamarul
Apabila kutu babi ini menggigit serta melekat pada anggota tubuh, maka kulit di kawasan itu akan terasa sakit, merah dan bengkak. Kadang kala menyebabkan demam, lesu dan ruam.
Kredit gambar: Twitter Dr Kamarul
Komplikasi Serius Akibat Jangkitan Kutu Babi
Jika tidak dibuang dengan segera, beberapa komplikasi serius boleh berlaku kerana air liur kutu ini kadang kala mengandungi kuman-kuman berbahaya. Antara komplikasinya:
Lyme diseaseFacial palsy (lumpuh muka)Hepatomegaly (bengkak hati)Kematian
Bahaya, kan?
Kredit gambar: Twitter Dr Kamarul
Oleh itu, kita perlu kenali kutu ini, periksa tubuh setelah lakukan aktiviti di kawasan belukar serta melibatkan haiwan, dan berjumpa doktor jika digigit kutu babi.

"Doktor, telinga saya ada tumbuh benda hitam ni. Sakit dia, berdenyut-denyut. Rasa macam bisul."Apabila saya periksa, rupanya ada sejenis kutu yang melekat di cuping telinganya. Kutu ini dikenali sebagai kutu babi, sengkenit(cikenit), atau tempiras(pirah). Thread. pic.twitter.com/mxKocP2nC6— Dr. Kamarul Ariffin Nor Sadan (@dr_chaku) June 23, 2022
Kredit: Twitter Dr Kamarul Ariffin Nor Sadan
Ngerinya tengok kutu babi ini! Menurut laporan Harian Metro, terdapat juga mereka yang dijangkiti juga mengadu mereka ada simptom-simptom seperti dibawah:
DemamSakit otot (mialgia)PeningSakit leherSakit belakangSakit kepalaSakit mata Sensitif kepada cahaya (fotofobia)LoyaMuntahCirit-biritSakit di bahagian abdomenSakit tekak Perubahan emosi serta kekeliruan
Bahaya betul! Pastikan Mama dapatkan rawatan secepat mungkin jika nampak kutu ni di anggotakan badan! Jika dijangkiti, cepat-cepat bersihkan tempat yang terkena kutu ini seperti tips diatas ya!
Jaga diri ya Mama~


Perkembangan Tumbesaran & Milestone Bayi 1 Bulan

Tahniah buat Mama yang baru melahirkan bayi comel dan masih berpantang. Pasti Mama dan Papa bersyukur dengan kehadiran insan teristimewa setelah berada lebih kurang 9 bulan 10 hari di dalam rahim ibu.
Mama Siti yakin semasa proses kehamilan, setiap bulan Mama dan Papa memantau tahap perkembangan bayi, kan? Namun, semangat dan rasa teruja itu masih belum terpadam apabila melihat tangan halus dan kulit licin gebu si comel yang kini berada di dalam dakapan.
Alhamdulillah, kali ini Mama Siti ingin berkongsi dengan para ibu dan ayah perihal perkembangan bayi, bermula seawal 1 bulan.
Ya, jangan terkejut, walaupun masih berusia 1 bulan, banyak proses perkembangan yang si manja akan lalui dan Mama dan Papalah yang akan menjadi saksi setiap adanya.

Peringkat Perkembangan Fizikal Bayi 1 Bulan
Sejak dakapan pertama hinggalah memasuki bulan pertama kehidupan, bayi akan mengalami perubahan fizikal, walaupun tidak begitu ketara.
Pakar kanak-kanak menyatakan berat bayi akan turun 5% – 7% pada minggu pertama kelahiran. Malah, ada juga kes yang mana bayi yang menyusu kehilangan berat badan sehingga 10%. Tetapi, Mama dan Papa jangan risau kerana berat bayi akan kembali semula di minggu kedua kelahiran dan akan meningkat sebanyak lebih 30g sehari selepas itu.
Antara perkembangan motor bayi yang akan berlaku di peringkat ini termasuklah:
Tangan comel bayi digenggam kemas, erat dan rapat. Ada juga bayi yang mula menenangkan diri sendiri dengan menghisap jari ataupun genggaman penumbuk kecilnya.Kedua-dua kakinya akan mula digerakkan secara perlahan-lahan.Kepala akan terangkat sedikit apabila bayi didakap dan dibaringkan tertiarap di perut ibu. Bayi juga akan perlahan-lahan belajar untuk menegakkan kepala apabila Mama dan Papa cuba memberi sokongan pada kepalanya.
Peringkat Perkembangan Sensori & Kognitif Bayi 1 Bulan
Seperti yang umum tahu, bayi memang sudah mula mendengar sejak dari dalam rahim ibu lagi. Maka, di bulan pertama ini, bayi akan lebih peka dengan bunyi sekeliling. Pendengarannya lebih jelas dan dia mungkin akan lebih mudah terkejut apabila mendengar bunyi yang agak kuat dari persekitaran.
Deria bau dan rasa bayi juga sudah mula aktif sejak di dalam perut lagi. Di peringkat awal kelahiran ini, bayi akan lebih mengenali bau Mama dan Papa yang sentiasa ada bersamanya sepanjang waktu. Bau-bau tertentu ini membuatkan bayi berasa tenang apabila menghidunya.
Bayi juga mampu fokus dengan objek-objek yang hampir dengannya. Penglihatan bayi masih kabur dan dia masih cuba untuk mengenali setiap warna, bentuk dan saiz objek yang kelihatan. Objek yang berwarna terang dan cerah lebih menarik perhatian bayi.
Deria sentuhan di peringkat ini adalah yang paling kritikal sekali. Bayi amat mendambakan pelukan dan sentuhan lembut penuh kasih sayang di peringkat ini. Sentuhan kulit-ke-kulit menenangkan bayi dan membantu perkembangan positif untuk bayi secara keseluruhan.
Peringkat Perkembangan Pertuturan Bayi 1 Bulan
Seawal peringkat umur 1 bulan, bayi sudah mula ‘bersuara’ untuk berinteraksi dengan dunia barunya. Bayi akan menangis untuk berkomunikasi bagi menyatakan ketidakselesaannya. Dan di kala ‘mood’ bayi baik dan tenang, bayi juga sudah mampu mengeluarkan bunyi suara halus.
Selain dari menghasilkan bunyi suara, bayi juga akan menguap dan menggeliat yang menunjukkan tanda-tanda bayi tersimulasi dengan keadaan persekitaran dan dalam dirinya. Apabila didakap dan disentuh lembut, bayi akan rasa tenang dan diam sebagai tanda komunikasi yang dia berada dalam keadaan tenang dan selesa.
Kredit: What to Expect
Tips Bermain & Berinteraksi Dengan Bayi 1 Bulan
Walaupun bayi masih belum mampu melakukan banyak perkara melainkan perkara-perkara asas seperti makan dan tidur, tidaklah bermakna Mama dan Papa tidak perlu berinteraksi dengan bayi. Malah, di peringkat seawal inilah Mama Papa perlu sentiasa berinteraksi dengan bayi untuk menghasilkan ikatan kukuh antara si manja dan Mama Papa di kemudian hari.
Mama Papa juga digalakkan untuk kerapa menyentuh dan memeluk si manja. Bayi sudah boleh merasakan sentuhan lembut Mama Papa dan berasa tenang. Dakap dan dukung lagi bayi selama mungkin.
Dakapan yang erat dan rapat membuatkan bayi berasa selamat seperti berada di dalam kandungan ibu. Jika mahu pergi berjalan-jalan, digalakkan Mama Papa menggunakan ‘sling’ bayi berbanding kerusi ‘carrier’ bayi.
Elakkan daripada membiarkan bayi menangis terlalu lama dan kerap. Pujuklah semampu yang boleh dengan cara yang terbaik. Bayi tahu yang Mama sebenarnya sedang mencuba untuk beri penuh kasih sayang padanya dan dia cuba untuk memahami dan mengadapatasikan dirinya dengan dunia yang serba baharu untuknya ini.
Kerap bercakap dengan menggunakan bahasa yang lembut dan menenangkan bagi si bayi. Bagi ibu bapa yang beragama Islam, alunkan zikir dan nasihat indah untuk halwa telinganya. Gunakan bahasa yang betul apabila berbicara, bagi membiasakan bayi untuk belajar bahasa bertutur yang betul di kemudian hari.
Lihat ke dalam mata bayi semasa berbicara. Lontarkan ekspresi wajah yang pelbagai bagi membantu bayi menghubungkan bunyi dan bahasa yang ibu ayah gunakan dengan emosi daripada ekspresi wajah yang disertakan.

Tanda Amaran Yang Mama Papa Perlu Risau Semasa Bayi 1 Bulan
Semakin hari, bayi akan lebih peka dengan keadaan sekelilingnya. Mama dan Papa juga akan mendapati perubahan-perubahan yang berlaku. Mama dan Papa dinasihatkan untuk memberi perhatian penuh kepada tanda-tanda yang memungkinkan bayi memerlukan bantuan dan nasihat pakar jika berlaku sesuatu yang tidak mengikut tahap perkembangannya.
Antara tanda-tanda yang Mama Papa perlu risau di peringkat ini termasuklah:
Bayi tidak boleh fokus apabila melihat sesuatu. Contohnya, anak matanya tidak sebaris dengan apa yang dilihatnya atau ia menunjukkan tanda-tanda juling semasa melihat. Bayi tidak menunjukkan reaksi dengan bunyi-bunyi, terutamanya bunyi-bunyi yang menenangkan. Tangan dan kaki bayi tidak bergerak serentak, contohnya hanya satu kaki sahaja yang menendang atau hanya sebelah tangan sahaja yang bergerak pada suatu masa. Bayi yang kurang makan atau terlalu banyak tidur melebihi 16 jam sehari juga boleh menjadi tanda-tanda tidak sihat pada bayi.
Sekiranya terdapat tanda-tanda tersebut pada si manja Mama, Mama Papa harus segera dapatkan nasihat pakar untuk pemeriksaan lanjut.

Sesungguhnya, anak itu adalah rezeki dan tanggungjawab untuk Mama Papa nikmati, hargai dan syukuri sebaik-baiknya. Selamat menempuh alam ibu bapa bersama bayi comel Mama. Jom baca perkembangan bayi 3 bulan pula!


Resepi Dari Mama – Ayam Black Pepper Panggang Yang Juga Sesuai Untuk Ibu Berpantang

Banyak resepi tentang ayam black pepper seperti Chinese style, Ala thai dan macam-macam lagi. Adakah Mama tahu lada hitam sangat bagus untuk Mama yang sedang berpantang? Kali ini, kita akan masak ayam black pepper yang crispy di luar dan juga juicy di dalam!
Sebelum itu, jom kita lihat tengok dahulu tentang kebaikan lada hitam terutamanya untuk wanita berpantang.
Kebaikan Lada Hitam

Banyak khasiat lada hitam ni tau Mama, ia boleh membantu dari segi kesihatan tulang, penyembuhan luka dan juga metabolisme! Ia juga kaya dengan vitamin dan mineral seperti:
Vitamin CVitamin KVitamin EVitamin ATiamin (B1)Riboflavin (B2)Asid Pantotenat (B5)Vitamin B6ManganTembagaBesiKalsiumFosforusPotasiumSeleniumZinkChromium
Lepas ini Mama boleh la tambahkan lada hitam dalam masakan Mama untuk bantu sembuhkan luka-luka Mama.
Ikuti resepi di bawah daripada #MamaMasakMamaMenang yang dianjurkan Motherhood.com.my. Pasti akan menaikkan selera Mama dan sekeluarga.
Mama juga boleh tambah makanan sampingan seperti sayur-sayuran panggang dan juga kentang putar untuk dimakan bersama ayam black pepper panggang ini! Mama boleh follow je resepi ini kerana sangat senang dan hanya menggunakan oven sahaja.
Resepi Ayam Black Pepper Panggang
Kredit gambar: Facebook Atie SweetChocbakeries
Bahan-Bahan
2 keping peha ayam + potongan ayam ikut suka4 sudu besar sos black pepper1 senduk lada kisar2 sudu sos stok ayam2 sudu besar sos cili2 sudu besar sos tiram1 sudu kecil garam1/2 sudu kecil serbuk kunyit2 biji kentang (dipotong 8)Brocolli (dipotong 2)
Cara Memasak
Bersihkan ayam dan gaul semua bahan kecuali kentang dan brokoli pada ayam, dan perap selama 1/2 jam ke 1 jam.Campurkan kentang dan brokoli, kemudian bakar ayam di dalam oven selama 40 minit pada suhu 200°C.Kemudian, sedia untuk dihidang bersama sayur-sayuran yang dibakar sekali.
Selamat mencuba Mama! Jom cuba resepi ikan bakar air asam menggunakan air fryer pula!


Anak-anak Pasti “On a Roll” dan “Ready to Go, Go, Go!” Seperti PAW Patrol di Sunway Pyramid

“Ali, tolong Mama angkat mainan adik tu. Ketepikan sikit pun takpe. Takut terpijak nanti, sakit kaki.”
“Okay Mama, No job is too big, no pup is too small! PAW Patrol is on a roll!”
Amboi, gitu anak saya kalau saya minta tolong dia lakukan sesuatu di rumah. Walaupun baru berusia 5 tahun, petah je bercakap perkara yang berkaitan dengan minatnya. Mama Siti pasti anak-anak kecil zaman sekarang mengenali PAW Patrol kerana ia merupakan sekumpulan haiwan penyelamat yang comel, nyanyian lagu-lagu yang menarik dan kisahnya yang memberi pengajaran kepada semua.
Untuk menggembirakan hati anak-anak saya (dan Mama!) jom kita bawa mereka ‘mengenali’ karakter kartun kegemaran mereka ini di Sunway Malls berdekatan anda. Bermula 23 Jun hingga 11 Julai 2022, Sunway Pyramid akan mengadakan PAW Patrol Rescue Knights, di ruang LG2 Orange Concourse.
Terdapat pelbagai aktiviti menarik menanti para pengunjung seperti menyertai permainan yang bakal diadakan, penebusan eksklusif, pembelian barangan PAW Patrol pada harga istimewa dan banyak lagi!
PAW Patrol Rescue Knights @ LG2 Orange Concourse, 23 Jun – 11 Julai 2022

Para peserta boleh mulakan aktiviti dengan bermain Shooting with Hoops, kemudian teruskan di ruang Matching Pairs, Knock the Tower dan The Bone in the Stone. Anak-anak juga pasti lebih bergembira di ruang Bouncing Castle yang direka gah dan cantik untuk mereka bermain bersama rakan-rakan baru.

Disamping bergembira di ruang aktiviti tersebut, jangan lupa untuk singgah bergambar di AR Photo Op dan Castle Playground sebagai kenangan meluangkan masa bersama keluarga. Di sini, Mama Siti cadangkan untuk Mama dan Papa menjadi lebih sporting dan fun dengan melakukan pelbagai pose menarik untuk menggembirakan hati anak-anak.
Buat anak-anak yang gemarkan aktiviti mewarna, mereka boleh menyertai aktiviti mewarna di Colouring Corner dan biarkan anak Mama rasai sendiri pengalaman menjadi seorang ahli bomba seperti Marshall di Marshall’s Junior Firefighter Test.

Meet & Greet Bersama Karakter PAW Patrol

Anak-anak Mama juga boleh berjumpa dengan karakter PAW Patrol kegemaran mereka iaitu Marshall dan Chase di Rescue Knights Castle HQ untuk berinteraksi dan bergambar bersama mereka di ruang LG2 Orange Concourse.
Berikut merupakan jadual Meet & Greet Marshall dan Chase di Sunway Pyramid:
25 Jun; 1pm/3pm26 Jun; 1pm/3pm/5pm2,3,9,10 Julai; 1pm/3pm/5pm
Pastikan Mama daftar di aplikasi Sunway Pyramid di sini.
Sertai Cabutan Bertuah dan Dapatkan Pelekat PAW Patrol Edisi Terhad & Barangan Lain
Mama juga boleh menyertai cabutan bertuah yang dianjurkan di sini dan jangan lupa untuk menebus pelekat PAW Patrol edisi terhad dengan menyertai beberapa misi Rescue Knights:
Shooting with HoopsKnock the TowerMarshall’s Junior Fire Fighter TestMatching Pairs
Para peserta yang berjaya menghabiskan misi-misi di setiap checkpoint di atas berpeluang untuk memenangi hadiah menarik yang lain!

Membeli-belah & Menjamu Selera di Sunway Pyramid
Setelah anak-anak selesai bergembira di acara PAW Patrol Rescue Knights, Mama sekeluarga boleh mencuci mata dan membeli-belah di pelbagai kedai berjenama terkenal di Sunway Pyramid. Mama boleh bawa anak-anak ke Uniqlo, H&M, Marks & Spencer, Toys ‘R’ Us, Kaison, Hooga, dan banyak lagi. Mama dan keluarga juga boleh menikmati hidangan lazat di pelbagai pilihan restauran di Sunway Malls seperti 4Fingers, A&W, Dolly Dim Sum, K Fry dan lain-lain.
Yang pastinya, Sunway Pyramid merupakan salah satu pusat beli-belah yang terbesar di Malaysia yang menjanjikan pelbagai bentuk keseronokan dan kemudahan untuk seisi keluarga.
Kempen PAW Patrol Rescue Knights akan turut diadakan di Sunway Malls yang lain berdekatan anda:
28 Julai – 14 Ogos: Sunway Carnival Mall, Pulau Pinang 2-18 September: Sunway Big Box Retail Park 23 September – 9 Oktober: Sunway Putra Mall 3 – 20 November: Sunway Velocity Mall
Untuk maklumat lanjut mengenai PAW Patrol Rescue Knights di Sunway Pyramid, Mama boleh layari www.sunwaymalls.com/pawpatrol/ atau ikuti update terbaharu daripada Sunway Pyramid di Facebook mereka hari ini.


13 Kombinasi Warna Cat Rumah Terkini 2022

Pemilihan warna bagi ruangan di dalam rumah memberikan impak berbeza kepada individu yang tinggal di rumah tersebut. Berbanding dengan menggunakan hanya satu warna cat sahaja, terdapat pilihan lain iaitu dengan menggabungkan dua warna untuk mengisi sesebuah ruangan.
Kombinasi dua warna yang sepadan menaikkan lagi seri di dalam rumah. Selain itu, ia memberikan perubahan dari segi pencahayaan, mood dan vibe.
Warna cat dinding juga mempengaruhi dekorasi serta perabot yang bakal diisi di kemudian hari. Kalau silap percaturan, Mama boleh pening nak susun atur perabot dan buat dekorasi.
Oleh itu kali ini, Mama Siti bawakan 13 idea kombinasi warna cat rumah terkini bagi tahun 2022.
Kombinasi Warna Cat Rumah Yang Menarik & Terkini
Kombinasi Warna Neutral

Kredit gambar: Veranda.com
Warna-warnanya terdiri dari putih, krim, emas dan perak. Kata lain dari kombinasi warna neutral ini ialah ‘earth colour’.
Gabungan warna ‘earth colour’ memberikan kesan mewah dan kasual pada satu masa. Sebaiknya, tema warna ini dipilih di ruangan yang mempunyai pencahayaan yang baik.
Cahaya yang masuk ke ruangan rumah akan dipantulkan kembali oleh perabot dan aksesori yang lain.
Warna Dingin
Apakah contoh cat warna dingin ni?
Namanya di inspirasikan oleh laut, rumput dan langit. Senang kata, warna-warna berasaskan alam semula jadi lah.
Gabungan warna dingin ini terdiri dari warna hijau dan krim dan juga gabungan warna biru lembut dan ungu.
Kredit gambar: asianpaints.co.id
Kredit gambar: asianpaints.co.id
Kombinasi warna dingin sesuai dipilih untuk bilik tidur, ruang tamu serta di klinik dan hospital. Keistimewaan gabungan warna ini ialah dari segi hiasan dalamannya.
Memandangkan ianya mengetengahkan konsep minimalis, maka perabot untuk ruangan ini cukup sekadar yang perlu sahaja. Aksesori lain yang kurang berfungsi sebaiknya tidak dimasukkan ke dalam bilik.
Dari segi pencahayaan. Ini tip penting yang perlu dititikberatkan.
Dengan pencahayaan yang mencukupi, ia dapat menonjolkan lagi kesegaran gabungan 2 warna tadiManakala jika tiada cahaya semula jadi, bilik atau ruang tamu tadi boleh digantikan dengan lampu bunyi untuk mendapatkan nuansa yang lebih nyaman.
Cherry dan Brass
Kredit gambar: Housebeautiful.com
Gabungan warna merah ceri dan kuning menampakkan kemewahan ruangan ini. Bagi Mama Siti, mereka yang memilih warna merah sebagai cat dinding ni seorang yang berani.
Bukan apa, kata orang warna merah ceri ni buat rumah kita jadi gelap.
Ternyata dengan susun atur yang sesuai dan pemilihan perabot, mampu memberikan suasana rileks dan cantik.
Kuning Matahari dan Pic
Kredit gambar: Veranda.com
Kalau anda nak cuba warna baru tetapi masih dalam tona warna yang sama, apa kata pilih dua warna dari skim warna cat dinding di bawah.
Kredit gambar: Schemecolor
Walaupun terdapat dua warna berbeza, bilik Mama masih kelihatan kemas dan menaikkan mood apabila seharian penat bekerja.
Secara psikologinya, warna kuning memberikan kesan ceria dan bahagia. Warna seperti ini dicadangkan sebagai cat di bahagian dapur.
Memandangkan warnanya yang cerah, jadi ia perlu dilembutkan dengan warna pic. Warna kedua ini menstabilkan nuansa bilik atau ruangan Mama.
Lime Green dan Pink
Kredit gambar: Pinterest
Kombinasi warna merah jambu dan hijau, tak lain tak bukan untuk anak-anak perempuan lah kan.
Kedua-dua warna ni memberikan aura positif kepada sesiapa sahaja yang masuk ke bilik ini. Gabungan dua warna lembut, seolah-olah membuatkan kita mengecas kembali tenaga.
Jadi memang padanlah kalau Mama pilih warna lime green dan pink untuk bilik anak-anak. Sebab padanan warnanya kalau diterjemahkan seperti memberitahu seseorang untuk menghargai nilai alam dan tidak melupakan arus kemodenan.
Hijau dan Off-White
Kredit gambar: Pinterest
Perhatian kepada Mama yang sukakan tema alam semulajadi. Mama Siti rasa cat dinding kita kali ini mungkin menjadi pilihan teratas Mama dalam pembaharuan warna dinding nanti kan?
Kombinasi warna hijau dan off-white bebas digunakan di bahagian ruang tamu, bilik bacaan dan juga bilik tidur. Lihat sahaja perpaduan warnanya, sungguh menenangkan.
Oh ya, ada satu lagi perkara berkenaan warna off-white. Tahukah anda, ia menonjolkan kesan elegan dan minimalis.
Kalau ditanya pada Mama Siti, inilah gabungan warna yang dicari-cari selama ini. Maklumlah, Mama Siti kan ‘nature people’.
Putih dan Kelabu
Kredit gambar: elledekor.com
Ada yang beranggapan apabila dua warna ini disatukan, ia mungkin mengakibatkan bilik menjadi kusam. Lihat saja dalam gambar di atas. Buktinya ia masih lagi cantik jika kena dengan reka bentuk dinding.
Warna kelabu dan putih boleh membuatkan ruangan terlihat formal dan profesional. Selain digunakan sebagai hiasan dalaman rumah, kombinasi warna ini juga sesuai untuk restoran dan lobi hotel.
Kuning dan Kelabu
Kredit gambar: Magoc.in
Walaupun warna kuning ialah warna terang namun dengan gabungan warna kelabu, ia mampu melembutkan nuansa ruangan.
Kombinasi warna ini sesuai diaplikasikan di ruang tamu kerana kesan keceriaan yang dibawa oleh warna kuning tadi. Tambahan pula, ia boleh membawa seseorang ber awangan ke alam bebas yang menyamankan.
Ungu dan Merah Jambu Gelap
Kredit gambar: Pinterest
Padanan warna yang satu ni pun Mama Siti berkenan juga. Warna ungu menyerlahkan aura semangat manakala warna merah jambu memberikan mood yang menenangkan.
Kalau Mama pilih kombinasi tona warna ini, ia memberikan nuansa yang lebih ramah. Sekaligus membuatkan tetamu merasa dekat dengan tuan rumah.
Apabila di bilik tidur, ia menaikkan mood romantis dan bahagia. Rekaan dalaman nya menjadi lebih minimalis dan ringkas.
Putih dan Oren
Kredit gambar: Art.expert-h.com
Gabungan warna yang terkini dan trending. Warna oren menciptakan suasana ceria, lebih-lebih lagi bagi individu yang berkeluarga.
Ia boleh diaplikasikan di ruang tamu dimana keluarga menghabiskan masa bersama. Manakala ia mampu menaikkan mood seseorang.
Biru dan Krim

Kombinasi warna yang sangat menarik di ruang makan. Menurut Livespace, warna biru dan krim sebagai simbol perkembangan kendiri seseorang.
Jadi, Mama Siti rasa gabungan warna ini sangat sesuai untuk Mama yang tinggal sendirian dan sedang berusaha membangunkan kehidupan.
Seperti istilah orang barat ‘independent woman’. Apa lagi, ayuhlah kita kobarkan semangat lagi dengan mendekorasi rumah idaman masing-masing.
 Emas dan Beige
Kredit gambar: BangzaIToy
Keistimewaan warnanya membuatkan kita rasa tenang dan segar. Selain itu, ia menambah suasana alam semula jadi terutamanya dibilik tidur.
Tambahan itu, ia juga memberikan kesan natural. Untuk menambahkan nuansa alam, Mama boleh letakkan tanaman hiasan di sudut bilik tidur.
Hitam dan Ungu

Warna hitam sinonim dengan elemen elegan. Namun begitu dengan padanan dengan warna ungu, suasana di dalam bilik menjadi lebih damai.
Ini kerana warna ungu sering memberikan kesan yang lembut sekaligus mampu menurunkan warna gelap dan menjadikan ruangan lebih menenangkan.
 Itulah tadi 13 idea kombinasi warna cat ruangan rumah khas untuk rumah anda. Apa-pun, pilihan di tangan Mama. Pilihlah mengikut citarasa. Asalkan itu membahagiakan Mama, apa salahnya. Selamat berdekorasi. Okay, jom kita belajar tips memilih  warna cat rumah pula!


Resepi Air Asam Ikan Bakar Yang Pedas Menyengat, Terangkat!

Siapa dekat sini suka makan ikan bakar? Menu ikan bakar lebih enak kalau dicecah dengan air asam kan.
Sekali-sekala nak juga belajar buat sendiri macam dekat restoran. Mana tahu rasanya seakan sama, boleh cuba lagi lepas ni.
Mama Siti tak nak buang masa, jom kita sama-sama buat air asam ikan bakar yang simple hanya dengan bahan masakan yang ada di dapur Mama.
Cara buat air asam sebenarnya sangat mudah. Mama ada pilihan sama ada nak kisar atau nak potongkan saja. Ikut citarasa Mama dan keluarga ya.
Ayuh kita mulakan!
Resepi Air Asam Ikan Bakar

Resepi oleh: Afy AL Habibi
Bahan-bahan
Bahan-Bahan Kisaran
Bawang MerahBawang PutihBelacan (pilihan)CiliLimau KasturiAir Asam JawaGula Garam
Bahan-Bahan Hirisan
Bawang MerahBawang BesarCiliLimau KasturiTomato
Cara Memasak
Bakar bawang merah, bawang putih dan belacan hingga sedikit keperangan.

2. Seterusnya, kisarkan bahan yang dibakar dan bahan-bahan lain sekaligus.

3. Tambahkan bersama garam dan gula dalam pengisar hingga kesemua bahan sediti lumat.
4. Selepas itu, tuangkan bahan kisaran ke dalam mangkuk dan masukkan bahan hirisan.

5. Gaul rata dan air asam Mama sudah sedia untuk dihidangkan.
Tips
Selain menggunakan pengisar, hiriskan saja kesemua bahan tadi dan kemudian baru tambahkan jus dari asam kasturi dan air asam jawa.Pelbagaikan cili dalam air asam seperti cili padi merah dan hijau untuk menyerlahkan warna dan rasa yang lebih pedas.
Akhirnya, air asam ikan bakar kita sudah sedia untuk di makan bersama ikan bakar. Mama Siti memang suka air asam ni. Kadang-kadang kalau tak sempat nak bakar, Mama Siti makan dengan ikan goreng.
Sedap juga tu kan. Apa-apa pun kalau percubaan kali pertama Mama kurang memuaskan, boleh cuba lagi lepas ni sampai pandai ya. Ayuh cuba resepi ikan cencaru sumbat sambal pula!
Selamat mencuba resepi air asam ikan bakar yang simple dan enak ini.